ועדת הכספים, כנסת 18, פרוטוקול מספר 198, 2009-11-16 10:00

משה גפני: אני מתכבד לפתוח את ישיבת הוועדה.

משה גפני: על סדר היום המשבר התקציבי ברשויות המקומיות.

משה גפני: מדינת ישראל הולכת בשנים האחרונות למצב של הפרטה של כל השירותים החיוניים.

משה גפני: היא מפריטה את המים, היא מפריטה את השירותים שהיא צריכה לתת, היא מפריטה את הרשויות המקומיות.

משה גפני: מי שחזק ישרוד, מי שחלש יקרוס.

משה גפני: המציאות הזאת היא מציאות שחייבים להתמודד איתה בכל חזית אפשרית.

משה גפני: הפעם החזית היא הרשויות המקומיות.

משה גפני: התמודדנו בנושא של המים.

משה גפני: אנחנו בתחילת הדרך.

משה גפני: ב-2006 החליטו שוועדת הכספים איננה צריכה לאשר את תעריפי המים.

משה גפני: הביאו את זה בחוק ההסדרים בוועדת הכלכלה, אישרו את זה שם.

משה גפני: עד 2006 העלאת תעריפי המים הייתה דורשת אישור של ועדת הכספים.

משה גפני: ב-2006 החליטו שלא צריך אישור של ועדת הכספים.

משה גפני: אני מבקש להניח הצעת חוק שתחזיר את המצב לקדמותו.

מירי רגב: יש הצעת הפיקוח על המים.

מירי רגב: זה אומר שמים זה מוצר קיומי, לא חיוני כמו שכתוב בחוק.

מירי רגב: מחירי המים יהיו תמיד אחידים, לא דיפרנציאליים.

מירי רגב: יהיה פיקוח על המים באמצעות מועצת מים שתהיה 50% נציגי ציבור, 50% נציגי ממשלה.

מירי רגב: השר הממונה וועדת כנסת צריכים לפקח על רשות המים.

משה גפני: אני רוצה שהמצב יחזור למה שהיה לפני 2006.

משה גפני: חברת הכנסת מירי רגב, אני משבח את העבודה שלך.

משה גפני: מחר תהיה ועדה בראשותך.

משה גפני: שם תיכנסו לפרטים.

משה גפני: אמרתי שאנחנו הולכים להפרטה על הכל.

משה גפני: חלק מהתכנית הזאת היא שהוציאו מוועדת הכספים את האישור על העלאת המים.

משה גפני: מועצת המים יכולה להחליט כאילו המים הם לא שירות חיוני שהמדינה צריכה לתת.

משה גפני: אנחנו נבחן את החוק שלך ונראה אם הוא עונה על הדבר הזה.

משה גפני: אם לא, נוסיף הצעת חוק של הוועדה על מנת להחזיר את המצב למה שהיה לפני 2006.

מירי רגב: הם אומרים שוועדת החקירה הממלכתית.

מירי רגב: .

משה גפני: אני מאוד מפחד מוועדות חקירה.

משה גפני: מהניסיון שלי בכנסת ועדת חקירה זה דבר מסוכן.

משה גפני: אני לא יודע לאן זה יוביל.

משה גפני: אני מחוקק פשוט.

משה גפני: אני יודע שתעריפי המים צריכים להיות בפיקוח של ועדת הכספים כפי שהיה עד 2006.

משה גפני: ועדות חקירה, מועצת המים, נציגי ציבור, זה הכל חיוני וחשוב.

משה גפני: אני דן עכשיו על הרשויות המקומיות.

משה גפני: המציאות היא כזאת שהמשבר התקציבי לא פוגע ברשויות החזקות כיוון שהרשויות האלו נטולות מענק, אינן זקוקות למענקים של משרד הפנים, אינן זקוקות לתמיכת הממשלה, הדיונים שלהן הן בlevel שונה לחלוטין, על נושאים אחרים לחלוטין, כאילו שאנחנו עוסקים בשתי מדינות.

משה גפני: יש את מדינת תל אביב, יש מדינה אחרת של אופקים, נתיבות, מעלות.

משה גפני: ברגע שמחליט פקיד במשרד האוצר שהוא מוריד את מענקי האיזון, היישוב מתמוטט.

משה גפני: שמחתי לשמוע ששילמתם בחצור הגלילית ובשלומי לעובדים שלכם.

משה גפני: העברתם להם רק 2 מיליון 100.

משה גפני: המשמעות של העניין היא שהילדים בחינוך המיוחד לא מוסעים.

משה גפני: ברעננה הילדים של החינוך המיוחד מוסעים.

משה גפני: זה לא תלוי בכם.

משה גפני: בחצור הם תלויים בכם.

משה גפני: המשמעות היא קטסטרופאלית.

משה גפני: אי אפשר להמשיך לנהל כך מדינה.

משה גפני: אין מציאות כזאת.

משה גפני: גם במים החליטו שהעשירים יוכלו לשלם פחות והעניים יצטרכו לשלם יותר.

משה גפני: יש הצעות לסדר של חבר הכנסת זאב ביילסקי, חבר הכנסת דניאל בן-סימון, חברת הכנסת אורלי לוי-אבוקסיס, חבר הכנסת שלמה מולה, חבר הכנסת אמנון כהן, חבר הכנסת טלב אלסאנע, חבר הכנסת אילן גילאון, חברת הכנסת פאינה קירשנבאום וחבר הכנסת סעיד נאפה.

זאב בילסקי: אני הגשתי את ההצעה כיוון שבמשך הרבה מאוד שנים אני עוקב מקרוב.

זאב בילסקי: אני יכול להגיד יותר טוב מכל אחד אחר שהפכנו את המדינה לשתי מדינות.

זאב בילסקי: מדינה אחת של אותן רשויות במרכז הארץ, ומדינה אחרת של הרשויות בפריפריה.

זאב בילסקי: למה זה קורה?

זאב בילסקי: כי לאותן רשויות במרכז הארץ יש הזדמנויות.

זאב בילסקי: גם אם הייתי ראש עיר לא הייתי מצליח.

זאב בילסקי: למה?

זאב בילסקי: כי את אותן הזדמנויות שהיו לי ברעננה אין לי במעלות.

זאב בילסקי: אי אפשר לשבת במשרדים של אמדוקס ולשכנע אותם להקים מפעל במעלות, או להגיד שבחצור הגלילית יש בעיה ועלינו להביא 2 מפעלי הייטק.

זאב בילסקי: יש פה בעיה שלטובתה נולד מענק האיזון.

זאב בילסקי: ממשלת ישראל משקיעה הרבה מאוד מאמצים, כוח אדם וכסף במקומות הלא נכונים.

זאב בילסקי: אם המדינה צריכה לפקח על רשות כמו תל-אביב, לדאוג לחינוך, לדאוג למשטרה ולדאוג לכל דבר, את אותם המשאבים ואת אותם המאמצים היא יכולה לתת איפה שצריך.

זאב בילסקי: צריך מהפך כולל.

זאב בילסקי: אף אחד משרי הפנים לא הסכים ללכת לראייה הכללית ולרכז את המאמץ איפה שצריך.

זאב בילסקי: למה זאת האשמה של משרד הפנים?

זאב בילסקי: צריך להיות שלט גדול במשרדו של שר הפנים.

זאב בילסקי: הוא צריך להיות מעודכן כל חודש.

זאב בילסקי: צריך לראות את הגרעון ברשות המקומית, את הגידול בגרעון באותו חודש ובזמן אמת כדי לתפוש את המקומות שאנחנו רואים שזה ללא תקנה.

זאב בילסקי: אם נאסוף את כמות הכספים שאנחנו כממשלה שפכנו ושפכנו על ראשי ערים לא טובים, על מקומות לא נכונים, אנחנו בכסף הזה פותרים את כל הבעיות של השלטון המקומי.

זאב בילסקי: זאת הבעיה של משרד הפנים.

זאב בילסקי: אני אומר לשר הפנים שהוא מופקד על הנושא הזה.

זאב בילסקי: אני יכול לתת לך דוגמאות מרשויות מקומיות שהגרעון שלהן גדול יותר מהתקציב שלהן.

זאב בילסקי: איך הן הגיעו לשם?

זאב בילסקי: מי נתן להן להגיע לשם?

זאב בילסקי: השר אומר את זה, אבל משום מה לא עושה.

זאב בילסקי: במקום שאנחנו רואים שהעסק לא מתנהל כמו שצריך אנחנו צריכים להתערב.

זאב בילסקי: שם אנחנו צריכים להתערב.

זאב בילסקי: אנחנו הגענו למצב שראשי ערים הגיעו למצב שהם לא יכולים לקבל משכורת.

זאב בילסקי: אני רוצה לספר לך, אדוני היושב-ראש, שהייתי אצל ראש עיר שנבחר לא מזמן בצפון.

זאב בילסקי: כששאלתי אותו במה אני יכול לעזור לו, הוא אמר לי לדבר עם ראשי ערים ותיקים שיש להם כיסאות ושולחנות שבורים שיעבירו על מנת שהוא יוכל להרכיב כמה כיסאות.

זאב בילסקי: הוא גם ביקש שאני אסדר לו אוטו מטאטא כי 3 חודשים לא היה אוטו מטאטא.

זאב בילסקי: זה מה שרוצה ראש רשות חדש שנכנס לתפקידו.

זאב בילסקי: אני רוצה להתרכז ולהגיע למענקי האיזון.

זאב בילסקי: רק אתה, אדוני היושב-ראש, יכול לפתור את זה.

זאב בילסקי: אני שוחחתי עם יושב-ראש מרכז השלטון המקומי.

זאב בילסקי: דיברנו על מה שעושה ראש הממשלה, על מה שעושה שר האוצר ועל מה שעושה שר הפנים.

זאב בילסקי: דיברתי עם שר האוצר ועם שר הפנים.

זאב בילסקי: אף אחד מהם לא מוכן להיכנס לעובי הקורה.

זאב בילסקי: כל אחד אומר שאת שלו הוא עשה.

זאב בילסקי: ראיתי את הוועדה הזאת ואת היושב-ראש בהרבה מאוד מצבים שבהם הצלחנו להביא פתרונות.

זאב בילסקי: אני מציע שהיושב-ראש יחד עם מירי, שעושה עבודה מצוינת בפריפריה, יחד עם השלטון המקומי, ייכנסו לפה ולא יגרמו לכך שראשי ערים ואנשים שבאים איתם מאבדים מכבודם.

זאב בילסקי: אנחנו הגענו למצב שזה כבר לא כסף.

זאב בילסקי: אני ראיתי את שמעון סוויסה שבא אלי עם אנשים.

זאב בילסקי: אחד מהאנשים האלה – קוראים לו מנשה – בא לפה והתחיל לבכות כי הוא כבר איבד מכבודו.

זאב בילסקי: ממשלת ישראל גורמת לאנשים לאבד מהקצת כבד שעוד נשאר להם כתושבי מדינת ישראל.

שלמה מולה: אדוני היושב- ראש, אני חושב שזאת לא הפעם הראשונה שהמשבר ברשויות נדון פה אצלך.

שלמה מולה: אני מסכים עם ידידי הטוב, זאב ביילסקי .

שלמה מולה: מי שיכול לפתור את הבעיה זה אתה, אדוני היושב-ראש.

שלמה מולה: אנחנו ראינו איך הובלת את הסיפור של מס הבצורת, ראינו איך היה עם הפירות והירקות.

שלמה מולה: אם תגיד לאוצר שאתה סוגר לו את הברזים, תאמין לי, ירוצו אחרי זה ויפתרו את הבעיה.

שלמה מולה: הסיפור הרבה יותר עצוב ממה שאנחנו חושבים.

שלמה מולה: כל מפלגה פוליטית מגיעה 3,4 חודשים לפני הבחירות ואומרת שהיא רוצה לפתור את בעיית הרשויות.

שלמה מולה: כל מפלגה מחבקת את ראשי הרשויות, מחזרת אחריהם, רוצה להצטלם איתם כדי שיקבלו עוד קולות.

שלמה מולה: כשמגיעה שעת האמת אפילו לא עונים לטלפונים.

שלמה מולה: אני יכול לספר על ראשי רשויות ששר האוצר לא עונה להם.

שלמה מולה: הוא גם לא שולח את העוזר שלו שידבר איתם.

שלמה מולה: אני חושב שזה דבר לא נורמאלי.

שלמה מולה: היכולת של השלטון המרכזי לתת שירותים לאזרחים היא פחותה משל ראשי הרשויות.

שלמה מולה: צריך להפסיק את הצביעות הזאת, אדוני היושב-ראש.

שלמה מולה: ממשלות ישראל , פקידי האוצר צריכים להפסיק להיות צבועים.

שלמה מולה: צריך לתת לראשי הרשויות לתפקד.

שלמה מולה: הם בחזית של המערכה הזאת של המצוקה החברתית.

שלמה מולה: מחר הולכים לדון על דוח העוני.

שלמה מולה: אתה יודע מה זה הולך להיות?

שלמה מולה: מזמן אנחנו לא מדינת רווחה.

שלמה מולה: כשאתה מקצץ את תקציבי הרווחה, את תקציבי החינוך ואת תקציבי הרשויות המקומיות מי שנפגע זה האזרח הפשוט.

שלמה מולה: אדוני היושב-ראש, יש לך תפקיד חשוב מאוד להביא לפתרון של המשבר הזה.

שלמה מולה: אנחנו חברי הכנסת מהאופוזיציה יכולים לצעוק, יכולים לדבר, אבל לך יש יותר כוח.

אמנון כהן: אדוני, דיברתי במליאת הכנסת יחד עם חבריי בנושא של הרשויות המקומיות והמצוקה שלהן.

אמנון כהן: זה היה בהשתתפותו של סגן ראש הממשלה ושר הפנים.

אמנון כהן: כתוצאה מהדיון ביקשנו שהדיון יעבור לכאן, לוועדת הכספים, כדי שנעשה דיון ממצה, מעמיק עם הגופים המקצועיים שלמעשה לא יכולים לתת תשובות ופתרונות.

אמנון כהן: אני חושב שהנושא של מענקי האיזון הוא כאוב ביותר.

אמנון כהן: או שהמדינה מקבלת החלטה שהיא מבטלת את זה לגמרי, או שהיא עושה תכנית כוללת שנותנת מענה לרשויות המקומיות.

אמנון כהן: אולי צריך להקים מפעלים באותם האזורים, דבר שיכניס להן הכנסות.

אמנון כהן: צריך לעשות משק כספים סגור כמו אצל רשויות חזקות.

אמנון כהן: תל-אביב לא צריכה מענק איזון.

אמנון כהן: צריך להעתיק את המודל הזה גם לערים האלו.

אמנון כהן: מה שחסר צריך לתת להן.

אמנון כהן: לא כל הזמן הם צריכים לבוא, לבקש ולהתחנן.

אמנון כהן: גם כשמגיע להם על פי נוסחה כזאת או אחרת שקבעה הממשלה הם אף פעם לא מקבלים.

אמנון כהן: אדוני היושב-ראש, צריך לקבל החלטה שאתה תומך בהם כי הם לא יכולים להתפתח בכוחות עצמם.

אמנון כהן: צריך לתמוך בהם כמו שצריך.

אמנון כהן: לא כל חודש הם יעמדו כמו מסכנים.

אמנון כהן: מה קורה עם ראש רשות שהוא מוכשר וטוב אבל קיבל עירייה עם גיבנת של מיליוני שקלים?

אמנון כהן: למה לא בשלב הזה שיבוא משרד הפנים ויתחיל מאפס, ימחק לו את הכל?

אמנון כהן: אם הוא לא טוב ולא ראוי צריך להחליף אותו.

אמנון כהן: אנחנו פה משתקים את הרשויות המקומיות.

אמנון כהן: אנחנו גוזלים את כספי הציבור בכך שלא משלמים לעובדים את המשכורת שלהם.

אמנון כהן: מדובר באנשים שמרוויחים שכר מינימום, אפילו פחות.

אמנון כהן: מהם אנחנו גוזלים.

אמנון כהן: איך אפשר להסתכל בעיני הציבור?

אמנון כהן: גם שר הפנים במצוקה.

אמנון כהן: אנחנו החברים צריכים לעזור.

אמנון כהן: את המענקים חתכו.

אמנון כהן: מ-5 מיליארד זה ירד ל-4 מיליארד.

אמנון כהן: היום זה 2.4.

אמנון כהן: יש חוסר אמיתי.

אמנון כהן: צריך לחשוב איך עושים את זה.

אמנון כהן: קיצצנו בשבוע שעבר.

אמנון כהן: צריך לתת את הדעת לנושא של משרד הפנים על מנת שהרשויות יתנו מענה לאזרחים.

אמנון כהן: הם הזרוע הארוכה של הממשלה.

אמנון כהן: אנחנו אולי נקים ועדה מיוחדת, ועדה בין משרדית לפתרון ברשויות המקומיות.

טלב אלסאנע: אדוני היושב-ראש, אני רוצה לציין שזה נושא שחוצה מפלגות.

טלב אלסאנע: כל נציגי המפלגות מביעים תמיכה.

טלב אלסאנע: אדוני היושב-ראש, אתה צריך לשמש חוד החנית בסוגיה מאוד מסובכת.

טלב אלסאנע: לא יכול להיות שככל שתהיה רחוק מהמרכז הסיכוי שתהיה עני יהיה גדול, הסיכוי שתהיה מובטל הוא גדול ואם אתה ערבי אז הסיכוי הוא עוד יותר גדול.

טלב אלסאנע: הממשלה מענישה את ראשי הרשויות פעמיים.

טלב אלסאנע: פעם ראשונה שהיא לא מקצה תקציבים על מנת לפתח מקורות תעסוקה, פעם שנייה כשהיא מקצצת באופן כאילו שוויוני אבל במצב שהוא לא שוויוני מלכתחילה.

טלב אלסאנע: החטא הקדמון הוא הקיצוץ ב-2003.

טלב אלסאנע: עד היום ממשיכים לקצץ איפה שאין אפשרות להמשיך לקצץ.

טלב אלסאנע: הרשויות בפריפריה הן במצב קשה.

טלב אלסאנע: במגזר הערבי הן במצב עוד יותר קשה.

טלב אלסאנע: כל הנוסחאות שהיו כדי לסגור פערים לא מומשו.

משה גפני: למה אצל הערבים יותר קשה?

משה גפני: מה הסיבה?

טלב אלסאנע: מקורות הכנסה מבחינת ארנונה, מבחינת תעשייה ומסחר כמעט ואין.

טלב אלסאנע: מכיוון שהמצב הסוציו אקונומי של התושבים נמוך מאוד הגבייה נמוכה.

טלב אלסאנע: באים אחר כך ומענישים אותם בגלל המצב הסוציו אקונומי הקשה שהוא תוצאה של מדיניות של אפליה וקיפוח.

טלב אלסאנע: רשות חזקה תקבל את המענקים כי הממשלה הטיבה איתה, רשות שהממשלה הענישה אותה לא תקבל מענקים.

טלב אלסאנע: איך אפשר להתמודד?

טלב אלסאנע: אחר כך אומרים שהם נכשלו ומקימים ועדה קרואה.

טלב אלסאנע: המצב עוד יותר קשה ברשויות הבדואיות, כי אלו רשויות שרק לאחרונה הוקמו.

טלב אלסאנע: היישובים עוד בתחילת הדרך.

טלב אלסאנע: סגרו חצי מדרכה, חצי כביש.

טלב אלסאנע: ראש הרשות צריך לדאוג לתשתית פיזית, לתשתית חברתית ולגבייה כאשר הוועדות הממונות לא דאגו לגבות מהאנשים.

טלב אלסאנע: הייתה החלטה - אני לא יודע למה שונתה - בנוגע לקופה לחלוקת הארנונות ממשרדי הממשלה.

טלב אלסאנע: מספיק שהמדינה מקימה את משרדי הממשלה באותה רשות או באותה עיר וכבר אנשים שנזקקים לאותו שירות מגיעים לשם וזו הכנסה נוספת.

טלב אלסאנע: לא צריך להעשיר את העשירים, צריך לחלק את התקציב לעניים, לאלה שאין להם.

יעקב אדרי: הרשויות החזקות הפילו את זה.

טלב אלסאנע: אני מתפלא על מרכז השלטון המקומי.

טלב אלסאנע: מדוע ההסתדרות כל כך חזקה?

טלב אלסאנע: איפה מרכז השלטון המקומי שבעצם חולש על כל התושבים ומעניק שירות לכל התושבים?

טלב אלסאנע: הוא מעניק שירות בשם הממשלה, בשם השלטון המרכזי.

טלב אלסאנע: איפה הוא?

טלב אלסאנע: מדוע ראשי הרשויות הופכים להיות מקבצי נדבות?

טלב אלסאנע: לא צריך להרפות מהסוגיה הזאת.

פניה קירשנבאום: אדוני היושב-ראש, חבריי חברי הכנסת, אורחים.

פניה קירשנבאום: אני מרגישה כאילו אני בשידור חוזר.

פניה קירשנבאום: אני חוזרת שוב ושוב על אותם דברים שנאמרו.

פניה קירשנבאום: היה מונח על שולחן הכנסת חוק שהיה אמור להסדיר את כל היחס בין השלטון המרכזי לשלטון המקומי.

פניה קירשנבאום: אני לא יודעת עד כמה הוא יכול להסדיר את הנושא הזה, אבל זה אולי היה נותן קצת אור בקצה המנהרה.

פניה קירשנבאום: אי אפשר להתעלם ולהגיד שרק מקצצים במענקי האיזון.

פניה קירשנבאום: זה רק פן אחד של הדברים.

פניה קירשנבאום: אנחנו גם מטילים על הרשויות משימות שהשלטון המרכזי לא לוקח על עצמו לממן את הפעולות האלו.

פניה קירשנבאום: מצד אחד מקצצים להם את מענקי האיזון, מצד שני אנחנו מפילים עליהם משימות.

פניה קירשנבאום: עלה פה על השולחן הזה כל הנושא של אזורי תעשייה וחלוקת הרווחים בין הרשויות.

פניה קירשנבאום: אולי חצור הגלילית לא הייתה בכזאת בעיה אם אזור התעשייה של ראש פינה היה מממן את כל האזור, לא רק את ראש פינה.

פניה קירשנבאום: אולי הבעיה של דימונה וירוחם לא הייתה כל כך קשה אם מועצת תמר הייתה מתחלקת ברווחים של ים המלח עם המועצות הסמוכות.

פניה קירשנבאום: מה שקורה זה שיש מועצות שהן האליטות, יש מועצות שרוב הנטל נופל על התושבים ועל ראשי הערים.

פניה קירשנבאום: אני רוצה להתייחס לנושא של מענקי האיזון.

פניה קירשנבאום: אני לא מבינה איך רשות כמו שלומי יכולה להתקיים כאשר מענק איזון של 11.5 מיליון מקוצץ ונשאר ממנו רק 2.5 מיליון.

פניה קירשנבאום: בשנת 2003 לדימונה היה גירעון של 40 מיליון שקל.

פניה קירשנבאום: היא עברה תכנית הבראה והחזירה 20 מיליון .

פניה קירשנבאום: בשנה הזאת קוצץ לה מענק האיזון ב-6 מיליון.

פניה קירשנבאום: בשנה הבאה ב- 18.5 מיליון.

פניה קירשנבאום: היא כבר לא יכולה להתקיים עם הכסף הזה.

פניה קירשנבאום: לראש המועצה הממונה בירוחם מקצצים 5.6 מיליון מענק כך שאין לו כסף להסיע ילדים.

פניה קירשנבאום: לא מדובר בחינוך מיוחד, מדובר בחינוך רגיל.

פניה קירשנבאום: הילדים הולכים מרחק של 3 קילומטרים עם הילקוטים לבתי הספר.

פניה קירשנבאום: הייתה ועדה שקבעה קריטריונים ופרמטרים לקביעה של מענקי איזון.

פניה קירשנבאום: אולי גם פה צריך לעשות איזו חשיבה שנייה.

פניה קירשנבאום: מטולה היום נמצאת ברמה כמו של רעננה.

פניה קירשנבאום: נכון שיש יישוב ותיק ויישוב מסודר, אבל ליד זה יש הרחבות.

פניה קירשנבאום: ההרחבות האלו הן לא ברמה 8.

פניה קירשנבאום: אם אנחנו לא שומעים עדיין על מטולה אנחנו נשמע עליה בחודש הבא.

פניה קירשנבאום: זה רק עניין של זמן.

פניה קירשנבאום: רוב התעשייה נמצאת במרכז הארץ.

פניה קירשנבאום: זה מושך את האוכלוסייה הצעירה למרכז הארץ, לאיפה שאפשר למצוא עבודה.

פניה קירשנבאום: בפריפריה נשארת האוכלוסייה הותיקה.

פניה קירשנבאום: אני קוראת בתקציב של משרד הפנים שיש קיצוץ לא רק במענקי האיזון אלא גם בשיפוי עיריות על ההנחה בארנונה לתושבים ותיקים.

פניה קירשנבאום: מקצצים 30 מיליון ומחייבים את הרשויות לתת הנחה לתושבים ותיקים.

פניה קירשנבאום: משרד הפנים לא משפה על זה.

פניה קירשנבאום: מאיזה כסף הם יתנו את ההנחות בארנונה אם הם לא הצליחו לגבות את זה?

סעיד נפאע: אני מציע שכולנו נאמין לשר הפנים כאשר אמר בתשובתו להצעות לסדר שהשלטון המקומי לקראת קריסה .

סעיד נפאע: אני מניח שהוא מספיק אחראי כדי לומר את הדברים האלה.

סעיד נפאע: כשהעליתי את הנושא בחרתי לצטט מדוח מבקר המדינה שדיבר על השלטון המקומי.

סעיד נפאע: המבקר אומר שבשנים 2004 - 2006 העבירה הממשלה לרשויות בהבראה מענקים בסך 1.83 מיליארד שקלים חדשים, אף ששנתיים קודם לכן היא קיצצה מתקציבי הרשויות סכום זהה.

סעיד נפאע: הוא אומר שפעולות מנוגדות אלו מלמדות על העדר מדיניות עקבית לעניין התמיכה התקציבית של הממשלה ברשויות המקומיות.

סעיד נפאע: הוא מוסיף ואומר שבשנים 2004 ו-2008 הקצתה הממשלה לרשויות המקומיות מענקי הבראה בהיקף כספי של 3.2 מיליארד שקלים חדשים.

סעיד נפאע: לפי הנתונים המעודכנים לאפריל 2008 הוזרמו לרשויות המקומיות מענקי הבראה בסך 2.4.

סעיד נפאע: שמים את הרשויות תחת תכניות הבראה, מכריחים אותן בתכניות הבראה ואחר כך לא מעבירים את הכספים כדי לממן את תכניות ההבראה.

סעיד נפאע: המבקר מעיר למשרד הפנים על כך שלא יעלה על הדעת שחומר של הקצאת מיליארדים לא יהיה זמין וניתן לשיחזור בחלוף כשנתיים עד 3 שנים, ולא יכול להיות שמשרד ממשלתי יסתתר מאחורי פעולות של המינהל לאחר שאין בידו להמציא לגורמי בקרה וביקורת חומר בסיסי הכולל אמות מידה כתובות, החלטות והנמקות הנוגעות להקצאה.

סעיד נפאע: זה מה שקורה במשרד הפנים על פי דוח המבקר.

סעיד נפאע: מה הוא עושה?

סעיד נפאע: עם יד כל כך קלה על ההדק הוא מפרק מועצות מקומיות כאילו כל האשם במועצות המקומיות.

סעיד נפאע: היד שלו בדרך כלל קלה מאוד כאשר מדובר ברשויות ערביות.

סעיד נפאע: אם הוועדה הזאת תסכים לאמץ את ממצאי המבקר, את מה שיש כאן.

סעיד נפאע: .

משה גפני: חבר הכנסת סעיד נאפה, אנחנו ועדת כספים, אנחנו לא הוועדה לביקורת המדינה.

משה גפני: אנחנו צריכים להביא כסף.

משה גפני: את ראשי הרשויות ואת האזרחים שלהם לא מעניינים דוחות, הם רוצים כסף.

דניאל בן-סימון: במענקי האיזון הגדולים במיוחד בשנות ה-90 ו-2000 ערי הפיתוח או הפריפריה קרסו.

דניאל בן-סימון: הייתי בחצור הגלילית כשמענקי האיזון היו בשיאם.

דניאל בן-סימון: חצור הגלילית הייתה מחוץ לתחום.

דניאל בן-סימון: מענקי האיזון הם בעיה לוקאלית, או תרופה לוקאלית לבעיה יותר גדולה ליישובים שחיים מעבר לקו הירוק.

דניאל בן-סימון: אני לא מתכוון לחבריי ממעלה אדומים ומאריאל, שזאת בעיה בפני עצמה.

דניאל בן-סימון: מענקי האיזון הם לא התרופה היחידה.

דניאל בן-סימון: חצור הגלילית לא בתמונה.

דניאל בן-סימון: אפשר לחצות את הכביש לראש פינה וכך לעבור מישראל השלישית לישראל הראשונה בטווח של 20 צעדים.

דניאל בן-סימון: אין שום אפשרות לאחד בין שני היישובים האלה.

דניאל בן-סימון: זה קשור לבעיה בחברה הישראלית.

דניאל בן-סימון: אני לא רוצה לגעת בה.

דניאל בן-סימון: הבעיה של חצור הגלילית היא לא רק מענקי איזון.

דניאל בן-סימון: ראש העיר סויסה יודע את זה.

דניאל בן-סימון: מאז שהוא נכנס לתפקיד הוא מנסה לגייס כספים כדי להקים את היישוב שהוא ממוטט כבר עשרות שנים.

דניאל בן-סימון: הרבה מאוד יישובים חיים ככה.

דניאל בן-סימון: לא בטוח שמענקי האיזון יפתרו את הבעיה.

דניאל בן-סימון: אני זוכר את דוח מבקר המדינה משנת 2000.

דניאל בן-סימון: דוח מבקר המדינה משנת 2000 נגע בבעיית יישובי הדרום.

דניאל בן-סימון: הם קרסו לא רק בגלל העדר משאבים.

דניאל בן-סימון: בגוש קטיף תלמיד קיבל פי 30 מאשר תלמיד באופקים.

דניאל בן-סימון: יישובים בגוש קטיף שעמדו להיהרס קיבלו פי 30 או 40.

דניאל בן-סימון: כששאלתי למה, אמרו לי שביישובי גוש קטיף מדובר בחלוצים ואילו באופקים יש אנשים שממילא לא יצא מהם כלום.

דניאל בן-סימון: היישובים מעבר לקו הירוק הם עדיין בעיני ראשי הממשלה החלוצים החדשים.

דניאל בן-סימון: עובדה שאף אחד לא הוצא משם בשנים האחרונות.

דניאל בן-סימון: זה לא עניין של מענקי איזון, זה עניין של תפישה גדולה וגלובאלית של החברה הישראלית שרואה ביישובי הפיתוח האלה משהו מיותר.

דניאל בן-סימון: כל מענק לא יפתור את הבעיה.

דניאל בן-סימון: הלוואי ותתקרבו למעמד של מעלה אדומים.

מירי רגב: אנחנו מדברים פה על מעלה אדומים?

מירי רגב: תדבר על הפריפריה.

מירי רגב: הפריפריה היא הבעיה.

בני כשריאל: המדינה לא מסבסדת באגורה את מעלה אדומים.

דניאל בן-סימון: להחזיק 140 מאחזים עולה מאות מיליונים שבאים על חשבון חצור הגלילית ועל חשבון אור עקיבא.

דניאל בן-סימון: צר לי להגיד את זה.

מירי רגב: תדבר על אופקים, על ירוחם.

מירי רגב: 50 שנה שמפלגת העבודה הייתה חלק מזה.

דניאל בן-סימון: זה לא רק מענקי איזון, אלא זה לאזן את המדיניות בין היישובים המועדפים מעבר לקו הירוק ליישובים הנחותים בתוך הקו הירוק.

דניאל בן-סימון: זה דורש החלטה לא ברמה של מענקי איזון אלא לתת להם באותה מידה שנותנים לאחרים.

דניאל בן-סימון: זה קשור למדיניות העבודה, למדיניות הליכוד.

דניאל בן-סימון: כולם יתנו את הדין בבוא היום על זה שנתנו מיליארדים לארץ ההיא כאשר הם יודעים שהיא תתרוקן בבוא היום.

מירי רגב: לארץ ההיא, שמגינה על המרכז, שקשורה לארץ ישראל.

משה גפני: מעלה אדומים לא תפתור את הבעיה המרכזית גם אם יקצצו שם.

דניאל בן-סימון: לא יקצצו.

דניאל בן-סימון: הלוואי ואחרים היו כמוהם.

סימון אלפסי: אני רוצה להודות לוועדת הכספים וליושב-ראש על התמיכה הגורפת בשלטון המקומי בשנה האחרונה.

סימון אלפסי: יושב-ראש השלטון המקומי מתנצל שהוא לא יכול היה להגיע לכאן מאחר ויש לו ביקור של הקונסול הצרפתי.

סימון אלפסי: אני 21 שנים בתפקיד הזה.

סימון אלפסי: ישבתי לפני 19 שנה בוועדת הכספים יחד עם שר הקליטה וראש עיריית אור עקיבא, יעקב אדרי.

משה גפני: אני חושב שגם אני הייתי בדיון הזה.

סימון אלפסי: הרבה ראשי ערים קיימו שביתה.

סימון אלפסי: ישנו בלילות ליד משרד הפנים, ליד משרד ראש הממשלה.

סימון אלפסי: הופענו בוועדות הכנסת מזוקנים.

סימון אלפסי: 20 שנה עברו והמדינה הזאת או הממשלה לא עשו כלום כדי לפתור את הבעיה שכואבת לכולם.

סימון אלפסי: אני מעריך את האיכפתיות.

סימון אלפסי: אני לא חושב שאני או יושב-ראש השלטון המקומי יכולים לייצג את השלטון המקומי כמוכם.

סימון אלפסי: כל מה ששמעתי מחברי הכנסת זאת האמת.

סימון אלפסי: משרד הפנים צריך לקחת את החוק לידיים, לפטר ראש עיר שלא מתנהל נכון.

סימון אלפסי: למי שמתנהל נכון ולמי שמנהל עיר צריך לתת את הכלים.

סימון אלפסי: בדיון הזה היה צריך לשבת שר האוצר, שר הפנים וראש הממשלה.

סימון אלפסי: הנושא כל כך בוער, שאני לא חושב שנוכל לצאת היום עם משהו.

סימון אלפסי: אני מציע שלפחות תצא החלטה של ועדת הכספים שתזעזע את האוצר.

סימון אלפסי: רק אז נחליט או נחשוב שיש איזה גב.

סימון אלפסי: בשנת 2003 הרשויות התחילו לחזור לפסים נורמאליים אחרי שהיה מענק איזון של 4 מיליארד שקל.

סימון אלפסי: עשו תכניות הבראה לכולם, אישרו את כולם, איזנו את כולם.

סימון אלפסי: לא היו שביתות בשנים האלו.

סימון אלפסי: תראו מה קרה.

סימון אלפסי: מ-2003 עד 2009 מקצצים כל שנה.

סימון אלפסי: מקצצים מצד אחד, מוסיפים או מטילים עלינו מטלות מצד שני.

סימון אלפסי: אנחנו צריכים לתת הנחה לקשישים, לפנסיונרים, לזקנים.

סימון אלפסי: חוק תאגידי המים שדנתם עליו הולך לסבך את הרשויות.

סימון אלפסי: מי שנכנס לתאגיד מים הולך להפסיד בין מיליון ל-5 מיליון שקל.

סימון אלפסי: זה יבוא מתקציב האיזון.

סימון אלפסי: כיום יש 30 רשויות שלא יכולות לשלם משכורות.

סימון אלפסי: בעוד 3 חודשים אם לא יתקנו את מענקי האיזון יהיו 70 רשויות.

סימון אלפסי: תוך שנה כל המערכת תקרוס.

סימון אלפסי: הדרישה שלכם צריכה להגדיל את מענק האיזון של 2009 ל-3 מיליארד שקל, דהיינו במקום 2 מיליארד עוד 600 מיליון.

סימון אלפסי: צריך להחזיר את מענק הפיתוח ל-500 מיליון ולתת תקציב מיוחד לתכניות הבראה כדי לפתור את הבעיה של כל היישובים המתקשים.

משה גפני: יקנעם עילית היא עיר יפהפייה שראויה לחיקוי.

שלי יחימוביץ': בזכות סימון אלפסי.

יצחק וקנין: אדוני היושב-ראש, הרמה של הטיפול בנושא הזה צריכה להיות יותר מערכתית.

יצחק וקנין: כשהיה דיון על קיצוץ במענקי האיזון אמרנו שתהיה קריסה מוחלטת.

יצחק וקנין: כל מי שדיבר פה אמר שתהיה קריסה, שהרשויות לא יעמדו בזה.

יצחק וקנין: הבעיה יותר מורכבת.

יצחק וקנין: אני בטוח שאם הישיבה שאנחנו מקיימים פה עכשיו הייתה מתקיימת בזמן הדיון בממשלה על הרשויות הרבה שרים היו מצביעים בניגוד למה שהם הצביעו אז.

יעקב אדרי: הם ידעו את המשמעות.

יצחק וקנין: אנחנו יושבים פה ומוציאים קיטור.

יצחק וקנין: אני זוכר שראינו את הטבלאות ואני הערתי לשר שלי .

יצחק וקנין: אני לא מנקה אותו מזה, כי אם הייתי במקומו הייתי מתפטר היום.

יצחק וקנין: אין שום מציאות שהרשויות יכולות לעמוד בכזה קיצוץ.

יצחק וקנין: אמרנו את הדברים.

יצחק וקנין: כולנו צעקנו.

יצחק וקנין: אמרתי לאלי ישי שהוא יותר גרוע מאברהם פורז.

יצחק וקנין: אברהם פורז היה בשני מיליארד מאה.

יצחק וקנין: את אלי ישי הביאו למיליארד שמונה מאות.

יצחק וקנין: אני לא יושב פה על תקן של לעשות דמגוגיה.

יצחק וקנין: השרים בממשלה מקבלים החלטה ולא מבינים את המשמעות שלה.

יצחק וקנין: שם הבעיה.

יצחק וקנין: אז הנושא מתגלגל אלינו.

יצחק וקנין: ככה גילגלו את המע"מ על הפירות, ככה מגלגלים אלינו את הנושא של היטל הבצורת ואת תעריפי המים.

יצחק וקנין: הפכנו להיות שק חבטות.

יצחק וקנין: אני לא יודע עד כמה היושב-ראש יוכל לעמוד בכל המעמסה הזאת.

יצחק וקנין: ההחלטה צריכה להיות בממשלה.

יצחק וקנין: שם צריכים לקבל את ההחלטות ולהבין את גודל הבעיה.

משה גפני: יצחק, בכמה מטלות עמדנו.

יצחק וקנין: עמדנו, אבל השרים לא שמים אל מול עיניהם את גודל הבעיה.

יצחק וקנין: כשהביאו את היטל הבצורת ישב פה נציג האוצר ושאל אותי אם אני קורא מספרים.

יצחק וקנין: רבותיי, לא רק שצדקתי, אפילו יותר מזה.

יצחק וקנין: אמרנו את מה שאמרנו על מענקי האיזון, על מענקי הפיתוח.

יצחק וקנין: רבותיי, אין ברירה, יש פה דבר שצריך להבין אותו.

יצחק וקנין: לו הישיבה הזאת הייתה מתקיימת במשרד ראש הממשלה אני בטוח שלא היינו מגיעים למה שהגענו.

שלי יחימוביץ': מענקי האיזון עמדו על מיליארד 800 והודות לדחיפה שלנו הם עלו ל-2 מיליארד 400, שזה גם לא מספיק.

שלי יחימוביץ': יש דברים שאנחנו יכולים לעשות.

שלי יחימוביץ': אני חייבת להגיד לכם שאני קצת במבוכה.

שלי יחימוביץ': ישבנו כאן שבוע שעבר והתבקשנו לקצץ מיליארד שקלים בתקציבי המשרדים לטובת תקציב הביטחון.

שלי יחימוביץ': האנשים כאן, שעכשיו רוממו את השלטון המקומי בפיהם, הצביעו בעד קיצוץ בהעברות לרשויות מקומיות, הצביעו בעד קיצוץ במענקים מיועדים לרשויות, הצביעי בעד קיצוץ במענקי פיתוח, הצביעו בעד קיצוץ במענקי הבראה.

שלי יחימוביץ': על כל הדברים האלה ועדת הכספים הצביעה בשבוע שעבר.

שלי יחימוביץ': ועדת הכספים פגעה ברשויות המקומיות באמצעות ההצבעה הזאת.

משה גפני: אנחנו הצבענו בעד הקיצוץ הרוחבי.

משה גפני: יש שם קיצוץ בנושאים של הרשויות המקומיות.

משה גפני: לא נתנו שיהיה קיצוץ במענקי האיזון, שזאת ליבת הבעיה.

משה גפני: נכון, את היחידה בוועדה – לא חשוב השתייכותך הקואליציונית או האופוזיציונית – הצבעת נגד.

משה גפני: הקואליציה מצביעה אחרי שהיא מנהלת מו"מ.

שלי יחימוביץ': למה?

שלי יחימוביץ': זה פשוט מגוחך כשאתם אומרים שלא הצבעתם בעד הפחתה במענקי איזון.

שלי יחימוביץ': אתם הצבעתם בעד הפחתות רצחניות בשלטון המקומי.

שלי יחימוביץ': אני הצבעתי נגד.

שלי יחימוביץ': מתי הכוח של ועדת הכספים בא לידי ביטוי?

שלי יחימוביץ': בדיוק בהצבעות כאלו.

שלי יחימוביץ': בשבוע שעבר ועדת הכספים לא השתמשה בכוח הזה.

שלי יחימוביץ': כשמישהו נאבק למען מטרה מסוימת הוא צריך - גם אם הוא שייך לקואליציה - להצביע נגד.

שלי יחימוביץ': הקיצוץ בשלטון המקומי שאישרנו בשבוע שעבר הוא בלתי מתקבל על הדעת, בעיקר נוכח השיח שמתנהל עכשיו.

שלי יחימוביץ': זה ד"ר ג'קיל ומיסטר הייד.

שלי יחימוביץ': בשבוע שעבר אנחנו ד"ר ג'יקל והיום אנחנו מיסטר הייד?

שלי יחימוביץ': זה בלתי אפשרי הסכיזופרניה הזאת.

שלי יחימוביץ': צריכים להיות עקביים.

שלי יחימוביץ': יכולנו להיות עקביים בשבוע שעבר ולדרוש להחריג את התקציב של השלטון המקומי מההפחתות.

שלי יחימוביץ': לא עשינו את זה.

שלי יחימוביץ': אני רוצה שתדעו את הדבר הזה כשאתם מגיעים לפה.

שלי יחימוביץ': המיליארד שקלים שהופחתו זה לא רק בתקציבים לשלטון המקומי.

שלי יחימוביץ': גם ההפחתות האחרות פוגעות בכם ישירות.

שלי יחימוביץ': כשמקצצים בתקציבי המתנ"סים זה לא פוגע בכם?

שלי יחימוביץ': זה פוגע בכם.

שלי יחימוביץ': כשמקצצים ברווחת הפרט והמשפחה במשרד הרווחה זה לא פוגע בכם?

שלי יחימוביץ': זה פוגע.

שלי יחימוביץ': כשמקצצים בשירות הפסיכולוגי זה לא פוגע?

שלי יחימוביץ': בוודאי שזה פוגע.

שלי יחימוביץ': הייתה כאן רשימה קטלנית.

שלי יחימוביץ': 80% מההפחתות נוגעות אליכם ישירות.

שלי יחימוביץ': כשאין כסף לשלם משכורות, אז מי שנפגע מאי תשלום המשכורות נזקק לשירותי הרווחה.

שלי יחימוביץ': כשהוא מגיע לשירותי הרווחה אין כבר עובדים סוציאליים כי היו קיצוצים ברווחה ובמענקי האיזון שגרמו לראשי הרשויות לפטר עובדים סוציאליים בעל כורחם.

שלי יחימוביץ': תכניות ההבראה הן לעיתים קרובות תכניות מחלה.

שלי יחימוביץ': בתכנית הבראה אתה מפטר אנשים והופך אותם למובטלים, אתה מקצץ בשירותים.

שלי יחימוביץ': גם במענקי ההבראה קיצצנו בשבוע שעבר.

שלי יחימוביץ': זה פשוט אבסורד.

שלי יחימוביץ': חבר הכנסת סעיד נאפה ציטט מדוח מבקר המדינה שכתב שאין מדיניות עקבית.

שלי יחימוביץ': יש מדיניות עקבית.

שלי יחימוביץ': הפגיעה בשלטון המקומי היא פשוט הרס וחורבן.

שלי יחימוביץ': השלטון המקומי זה לא איזה סקטור שבא אלינו, זאת המדינה.

שלי יחימוביץ': זה לא איזה מקום שתקוע באיזה חור ולו אנחנו לא ניתן.

שלי יחימוביץ': כל אזרחי מדינת ישראל חיים בשלטון המקומי וניזונים ממנו.

שלי יחימוביץ': כשפוגעים בשלטון המקומי פוגעים רוחבית בכל אזרחי מדינת ישראל, על אחת כמה וכמה כשפוגעים ברשויות החלשות.

שלי יחימוביץ': יש הרבה דברים שאפשר לעשות בשביל השלטון המקומי, אבל נכון לעכשיו בואו לא נתפלסף.

שלי יחימוביץ': הדבר הכי קריטי ואקוטי לרשויות החלשות ומחולל השוויון הכי גדול אלה מענקי האיזון.

שלי יחימוביץ': את זה אפשר לראות בעין.

שלי יחימוביץ': תיאר פה סימון שב-2003 הייתה התייצבות וב2004 היה הרס וחורבן.

שלי יחימוביץ': ראינו שהקיצוץ במענקי האיזון, כמו שאמר איציק וקנין, ב-2009 וב-2010 ירד מהשיא השלילי של אברהם פורז ב-2004.

שלי יחימוביץ': מדובר בפשע.

שלי יחימוביץ': זאת פגיעה אנושה.

שלי יחימוביץ': נכון שזה עלה ממיליארד 800 ל-2 מיליארד 400, אבל עדיין זה לא מספיק.

שלי יחימוביץ': אם צריכים להתקהל סביב משימה מסוימת וספציפית, אז צריך ללחוץ על הממשלה לתת תוספת של 600 מיליון כך שמענקי האיזון יגיעו ל-3 מיליארד.

שלי יחימוביץ': הדבר השני זה השלמה של מענקי הפיתוח ל-500.

שלי יחימוביץ': גם בהם פגענו בשבוע שעבר בקיצוץ.

שלי יחימוביץ': אנחנו מגיעים כאן ל-800 מיליון שקלים שהם לטובת כל אזרחי מדינת ישראל.

שלי יחימוביץ': גפני, נכון שהדרג המבצע הוא זה שצריך לקבל את ההחלטה, אבל יש לנו כוח.

שלי יחימוביץ': בואו נעמיד את הדבר הזה כאולטימטום.

שלי יחימוביץ': ישבה כאן פאינה ואמרה שהיא מרגישה שהיא חוזרת על עצמה.

שלי יחימוביץ': מה יאמרו אנשים כמו סימון שחוזרים על עצמם כבר 19 שנים, או אני שאני קדנציה שנייה?

שלי יחימוביץ': בואו נתרומם מהשיח המייגע הזה שלא יוצא ממנו שום דבר חוץ מהתכל'ס היחיד של הקיצוץ בשבוע שעבר.

שלי יחימוביץ': בואו נעמיד את זה כסוג של אולטימטום ולא נדון בבקשות של האוצר להעברות, לא נשתף איתם פעולה עד שהם ילכו איתנו על הדבר הספציפי הזה של מענקי האיזון ומענקי הפיתוח .

מירי רגב: הרב גפני, אני רוצה לברך אותך על כך שוועדת השרים אישרה אתמול את הצעת החוק על הקפאת מס הבצורת.

מירי רגב: אני חושבת שזאת עבודה מצוינת של הוועדה.

מירי רגב: אני שמחה שנפתרה בעיית המשכורות בחצור הגלילית.

מירי רגב: צר לי שעדיין לא שילמו לעובדים לקראת חג הקורבן ברשויות הערביות.

מירי רגב: זה לא בסדר.

מירי רגב: אנשים מתקרבים לחג ואין להם משכורות יותר מ-7 חודשים.

מירי רגב: דיברנו על זה ואמרנו שלפחות את המשכורות ישלמו לאנשים לקראת חג הקורבן.

מירי רגב: אדוני היושב-ראש, אני מבקשת את התערבותך המיידית.

מירי רגב: אנשים שעבדו צריכים לקבל שכר, במיוחד לפני חג הקורבן.

מירי רגב: אני מבקשת את ההתערבות שלך בעניין הזה.

מירי רגב: אני מודה לך, אדוני היושב-ראש, שאפשרת לי לעמוד בראש ועדת המשנה לפריפריה.

מירי רגב: אין לנו התייחסות כללית ומערכתית לנושא הפריפריה.

מירי רגב: אנחנו שוכחים שהרשויות אלו האזרחים, אנחנו שוכחים ש-70% משטח מדינת ישראל היא הפריפריה ואנחנו שוכחים שמדינת ישראל היא לא מדינת תל- אביב.

מירי רגב: ההחלטות שמתקבלות פוגעות בפריפריה בכל מה שקשור לתעסוקה, לחינוך, לרווחה.

מירי רגב: אנחנו שומעים היום שמפעל שני נסגר באופקים.

מירי רגב: בנו מפעלים שהם עוגן ליישובים.

מירי רגב: זה אומר שאופקים מתמוטטת.

מירי רגב: הצעירים של אופקים יבואו לתל-אביב, הזקנים של אופקים יעברו למקום שבו שהם יכולים לחיות בכבוד.

מירי רגב: אנחנו צריכים לפתור את הבעיה הזאת.

מירי רגב: אין לנו דרך אחרת, אלא לבוא כוועדה שיש לה כוח.

מירי רגב: פה יש הרבה מאוד אנשים עם נגיעה חברתית וציבורית.

מירי רגב: ביחד נוכל ללחוץ על השלטון לעשות את השינויים המתבקשים.

מירי רגב: בעניין הזה צריכים ללחוץ על תוספת של 600 מיליון.

מירי רגב: אתה, אדוני היושב-ראש, צריך לאמץ את הצעת החוק של חבר הכנסת ביילסקי ושלי, לבטל את היטלי הצנרת והביוב שעוברים מהקבלנים לרשויות.

מירי רגב: זה אומר שבעקבות רפורמת המים האזרח הולך לשלם 30 שנה על צנרת וביוב.

מירי רגב: הקבלנים לא יוזילו את מחירי הדירות.

מירי רגב: זה שוב יושט על הרשויות שגם ככה אין להן את הסכומים לשלם את זה.

מירי רגב: רק אנחנו יכולים להתערב בעניין הזה.

מירי רגב: אני אביא לך את חוק הפיקוח על המים ואת הנושא של ההיטלים.

משה גפני: עזריאלי שילם בבת אחת על המגדלים שלו.

משה גפני: עכשיו מטילים את זה על שכונת הארגזים.

מירי רגב: בוא ניקח את זה כהצעת חוק של הוועדה.

מירי רגב: אני מבקשת שתוצג פה מפת העדיפות הלאומית.

מירי רגב: היא הולכת להיות מאושרת על ידי הממשלה כולה.

משה גפני: הממשלה לא הולכת לאשר את זה, היא הולכת להביא לפה צו.

מירי רגב: אני מבקשת שתציג את מפת העדיפות הלאומית, מה הקריטריונים, מה מקבלים, מי בתוך המפה, כדי שיתקיים דיון אמיתי בעניין הזה.

ציון פיניאן: אני לא רוצה להיכנס לפולמוס בנושא של יש"ע, אם קיבלו או לא קיבלו.

ציון פיניאן: אני לא רוצה להזכיר כמה הקיבוצים קיבלו בשנות ה-80.

ציון פיניאן: תושבי יש"ע לא קיבלו 5% ממה שקיבלו הקיבוצים.

ציון פיניאן: גם אז תמכנו בהם כי מגיע להם.

ציון פיניאן: שר האוצר העביר כסף למשרד הפנים.

ציון פיניאן: משרד הפנים לא חילק אותו בצורה הכי טובה.

ציון פיניאן: הוא עשה תיקון לפני שבוע.

ציון פיניאן: חלק מהיישובים קיבלו, לכן יש את המשכורות בחצור.

ציון פיניאן: מדברים על מענקי איזון.

ציון פיניאן: האם כשתבוא חצור ותקבל 40 מיליון במקום 20 זה מה שיפתור את הבעיה?

ציון פיניאן: זה לא יפתור את הבעיה.

ציון פיניאן: הבעיה היא שיש ערים שיש להן מקורות הכנסה, יש ערים שאין להן מקורות הכנסה.

ציון פיניאן: מקורות ההכנסה של חצור, של בית-שאן, של ירוחם, של נתיבות זה 10% מההוצאות השנתיות.

ציון פיניאן: הנושא הוא לקבוע טיפול נקודתי, להביא מפעלי עוגן.

ציון פיניאן: בעיה נוספת היא שכל 5 שנים יש בחירות מוניציפאליות.

ציון פיניאן: נבחר ראש עיר חדש שמקבל את כל הגיבנת של הקודם.

ציון פיניאן: איך הוא יפתור אותה?

ציון פיניאן: שמעון סוויסה קיבל את הגיבנת של הקודם שלו.

ציון פיניאן: הוא קיבל 20-40 מיליון שקל גירעון.

ציון פיניאן: הוא מתחיל ממינוס 40.

ציון פיניאן: מה אנחנו רוצים ממנו?

ציון פיניאן: אם אחרי שנה, שנתיים אתה לא מצליח להבריא מביאים לך ועדה קרואה.

ציון פיניאן: צריך להביא את שר האוצר, את שר הפנים לוועדה ולומר להם שלא יתנו אנטיביוטיקה לטווח קצר, זה לא שפעת החזרים שעוברת, אלא צריך לטפל טיפול נקודתי עד שיימצא פתרון.

ציון פיניאן: צריך להקים צוות או להביא את שני השרים לכאן ולשאול אותם איך פותרים את הבעיה.

שלי יחימוביץ': מה צוות, צריך עוד 600 מיליון שקלים למענקי האיזון.

ציון פיניאן: שמעתי את אחד מראשי הערים שאמר שצריך רק 82 מיליון שקלים.

ציון פיניאן: גם 600 מיליון לא יפתרו את הבעיה, צריך טיפול עמוק.

ציון פיניאן: בית שאן תקבל 140 מיליון.

ציון פיניאן: בעוד שנתיים היא תרצה עוד 140, ובצדק.

ציון פיניאן: לבית שאן יש 12 מיליון שקל הכנסה מארנונה.

ציון פיניאן: מה עוד יש לו?

שמעון סוויסה: תודה על מהלך משותף בתוספת של 2.2 מיליון שקל לחצור ולרשויות אחרות, שזה בהחלט מבשר על רצון לעשייה ולא רק דיבורים.

שמעון סוויסה: אני רוצה לגעת בחצור בפינצטה, כדי שאולי חברי הכנסת המלומדים בוועדת הכספים יבינו את המהות של הבעיה.

שמעון סוויסה: נכנסתי לפני שנה לתפקידי.

שמעון סוויסה: קיבלתי גירעון מצטבר של 21 מיליון שקל.

שמעון סוויסה: 21 מיליון שקל יש הלוואות לרשות המקומית מתוך תקציב של 45 מיליון, כאשר הקיצוץ במענקי האיזון הסתכם בלמעלה מ-10 מיליון שקל בשנה.

שמעון סוויסה: אגב, ב-2006 24.3 מיליון הועברו לחצור הגלילית.

שמעון סוויסה: כיום, אחרי התוספת של ה-2.2, 15 מיליון 800 אלף.

שמעון סוויסה: נוסף על הגרעון אנחנו משלמים 50% מהשכר שלנו לפנסיונרים מידי חודש.

שמעון סוויסה: לפני שנה וחצי חצור הגלילית הייתה מהראשונות שהקימה תאגיד מים.

שמעון סוויסה: התאגיד גובה את האגרות, את המים מהתושבים ומועצה מקומית חצור הענייה משלמת 3 מיליון שקל בשנה פירעון מלוות ומכסות מינימום מים.

שמעון סוויסה: הלכתי למינהל המים, הלכתי למשרד האוצר, הלכתי למשרד הפנים.

שמעון סוויסה: כולם מסובבים אותנו וחצור הגלילית הענייה ממשיכה לשלם 3 מיליון שקל בשנה.

שמעון סוויסה: רוב הקרקעות שלנו הן מינהל.

משה גפני: האוצר אמר.

משה גפני: .

שמעון סוויסה: אמרו, אמרו, אמרו, אבל כרגע זה רק דיבורים.

שמעון סוויסה: אני ממשיך לשלם.

משה גפני: זה היה בדיון בתל-אביב.

משה גפני: האוצר אמר שחצור תקבל את הכסף.

קרן טרנר: רכז מים דיבר עם ראש המועצה והציע לו כמה חלופות.

שמעון סוויסה: אנחנו גובים למעלה מ-85% ארנונה.

שמעון סוויסה: אני כראש רשות עומד מול 10 אלפים תושבים.

שמעון סוויסה: יש בחצור הגלילית 5 עובדים של שעתיים ביום שמנקים 5600 דונם.

שמעון סוויסה: אותם 5 עובדים הם פגועי נפש.

שמעון סוויסה: אין מכונת תיעוד כבר שנים בחצור הגלילית.

שמעון סוויסה: באזור התעשייה נשרפות מנורות.

שמעון סוויסה: אני צריך להתחנן כדי להחליף מנורה כי אחרת תהיה גניבה באזור התעשייה.

שמעון סוויסה: אין מזכיר מועצה, אין מנהלת רווחה, אין עובדים סוציאליים כי יש חשב מלווה לידי.

שמעון סוויסה: אני הנבחר היחיד במדינת ישראל בבחירה אישית עם פקיד שמנהל את היישוב שלי.

שמעון סוויסה: הוא לא מאשר שום דבר.

ציון פיניאן: קיבלת אותו בירושה.

שמעון סוויסה: כן.

שמעון סוויסה: 5 שנים הוא כבר נמצא.

משה גפני: אתה לא היחיד.

משה גפני: יש הרבה ראשי רשויות שנבחרו בבחירות אישיות ויש להם חשב מלווה.

שמעון סוויסה: לי יש חשב מלווה.

שמעון סוויסה: הוא בעצם זה שמנהל את הרשות.

שמעון סוויסה: אני עוזר לו.

שמעון סוויסה: האבסורד הכי גדול הוא שהיום הצלחנו לגרד עם שפכטל משכורות לשלם.

שמעון סוויסה: עשיתי עבירה, לא שילמתי מלוות כי שילמתי את המשכורות של העובדים.

שמעון סוויסה: מה עשה אתמול קבלן ההסעות?

שמעון סוויסה: הודיע לי שעשרות ילדים ב-15 קווים לא נוסעים.

שמעון סוויסה: כל הפיגור ופגועי הנפש נמצאים בבתים שלהם כי אין לי כסף לשלם לנסיעה.

שמעון סוויסה: אני כראש רשות העמקתי גבייה, פיטרתי עוד 13 עובדים, עשיתי כל מיני תהליכים.

שמעון סוויסה: זה כוס רוח למת.

שמעון סוויסה: המצוקה של חצור זה צילום מצב להרבה רשויות.

שמעון סוויסה: אין לנו הכנסות מארנונה, לכן קשה מאוד להתנהל.

שמעון סוויסה: תודה רבה על כך שאתם מדברים הרבה דברים בזכותנו, אבל בסופו של יום אני חוזר לחצור הגלילית.

משה גפני: מה אתה מציע?

שמעון סוויסה: עשייה.

שמעון סוויסה: אני מציע תכניות הבראה שיאפשרו עוגנים.

משה גפני: תכניות הבראה זה משרד הפנים.

משה גפני: מה אתה מציע לנו כוועדת כספים?

שמעון סוויסה: דרישה להגדלת מענקי האיזון למה שהיה בעבר.

שמעון סוויסה: אנחנו לפני 2010 בשבר עמוק.

שמעון סוויסה: אני מציע להחזיר את מענק האיזון למצב הקודם.

שמעון סוויסה: צריך לקחת את הרשויות שלא מסתדרות ולטפל בהן כמו שצריך.

שמעון סוויסה: תל אביב לא צריכה אתכם, חיפה לא צריכה אתכם, חולון לא צריכים אתכם.

שמעון סוויסה: אני כראש רשות נאלץ להיות פה 5 ימים בשבוע ולהסתובב כמו קבצן במקום לנהל את היישוב שלי.

שמעון סוויסה: אין לי ברירה.

שמעון סוויסה: תבינו על מה אני מדבר.

מגלי והבה: אדוני היושב-ראש, לפני שבועיים או 10 ימים התקבלה החלטה שתוך 5 ימים אם משרד הפנים והאוצר לא יעבירו לאותן רשויות שפורקו משכורות אתה תנקוט באמצעים.

מגלי והבה: יש תפקיד חדש של שר מגשר.

מגלי והבה: השר למיעוטים הפך להיות השר המגשר בין משרד הפנים לאוצר מול הרשויות על מנת שיקבלו את מה שמגיע להן.

מגלי והבה: אנחנו כל הזמן מקבלים החלטות.

מגלי והבה: הדיונים האלה נחמדים וטובים.

מגלי והבה: יש לנו כוח להשיג ולקבל.

מגלי והבה: הבעיה שלנו שאנחנו מקבלים החלטות שלא שוות את הנייר שהן נכתבות עליו.

מגלי והבה: אם לא נבטיח שמה שמגיע לרשויות הן יקבלו, אז חצור הגלילית ויישובים שהיו פה יחזרו בעוד שבוע או שבועיים.

מגלי והבה: שמעתי את חברי וקנין, שמעתי את חברת הכנסת יחימוביץ.

מגלי והבה: אני לא רוצה לגלגל את זה לעניין של קואליציה או אופוזיציה.

מגלי והבה: אנחנו כוועדה צריכים לפתור את הבעיות של הרשויות.

מגלי והבה: היום אני נוסע עד הצפון.

מגלי והבה: אני עובר דרך הרשויות.

מגלי והבה: בחלק מהרשויות אתה חושב שאתה נמצא במדינה אחרת.

מגלי והבה: הם לא מסוגלים לתת שום שירות.

מגלי והבה: כואב לך הלב.

מגלי והבה: מה יעשו אותם ראשי רשויות שמגיעים להם תקציבים?

מגלי והבה: אנחנו כבר ותיקים בכנסת כדי להסתכל בעיניהם של אותם פקידים של האוצר והפנים.

מגלי והבה: יש התניה על בסיס התניה.

מגלי והבה: כשבא ראש רשות ואומר שהוא עמד בהתניה מוחאים לו כפיים.

מגלי והבה: עכשיו מוסיפים לו תנאי נוסף כדי לקבל את הכסף.

מגלי והבה: שלא לדבר על המחסור בתקציב.

מגלי והבה: בשבוע שעבר כשלא הייתי פה אישרתם קיצוץ.

מגלי והבה: הראשונים שמשלמים אלו אותן רשויות.

משה גפני: חבר הכנסת מגלי והבה, אני מסכים איתך שלא היה צריך לעשות קיצוץ ברשויות, אני רק מציע להכניס את הדברים לפרופורציה.

משה גפני: אני לא מדבר על זה שדיברתי עם מנכ"ל משרד הפנים ועם משרד האוצר לגבי מענקי האיזון.

משה גפני: מתוך תקציב של 3 מיליון 343 אלף 438 זה ירד ל-3 מיליון 327 אלף 664, זאת אומרת 15 מיליון שקל מתוך תקציב של 3 מיליארד וחצי.

משה גפני: זה לא בסדר, אבל מי שדרש את הקיצוץ הזה זה יושב-ראש מפלגת העבודה יחד עם ראש הממשלה.

משה גפני: לא אני דרשתי את הקיצוץ.

משה גפני: אני הצבעתי בעד הקיצוץ.

משה גפני: היה יכול להיות קיצוץ פי מיליון יותר קשה.

משה גפני: הדרישה הייתה קיצוץ של 7 מיליארד שקל, לא 905 מיליון כמו שבא לפה.

משה גפני: הדרישה כרגע היא מענקי איזון של 600 מיליון שקל.

מגלי והבה: אני שמח שנתתי לך את ההזדמנות להביע את מה שעמד לך על הלב.

משה גפני: אני רוצה 600 מיליון שקל מענקי איזון לרשויות המקומיות.

משה גפני: צריך את ה-15 מיליון, זה מאוד חשוב, אבל אף אחד לא ירגיש את הקיצוץ הזה ברשויות.

מגלי והבה: אני רוצה לעמוד על הכבוד של הוועדה הזאת.

מגלי והבה: יכול היה להיות פה מנכ"ל משרד הפנים, מנכ"ל משרד האוצר על-מנת לתת לנו תשובות על ההחלטות שכבר קיבלנו, אבל הם מצפצפים.

מגלי והבה: כשבאים להרים את האצבע ולתמוך אנחנו ילדים טובים.

מגלי והבה: לא יכול להיות שהתקבלה החלטה ולא יעבירו כספים.

מגלי והבה: אני רוצה תשובות.

מגלי והבה: אנחנו צריכים להתכנס כולנו – קואליציה, אופוזיציה, כל המפלגות – על הדרישה של ה-600 מיליון.

מגלי והבה: כשהעברנו את תקציב המדינה אמרנו שהקיצוץ הזה יעלה לנו ביוקר.

מגלי והבה: החברים פה יושבים והם לא יכולים לחזור לרשויות שלהם כאשר אנחנו לא מגבים אותם ולא נותנים להם את מה שמגיע להם.

יעקב אדרי: יש מחלות שונות שנובעות מהממשלה ומחלות בתוך הרשויות.

יעקב אדרי: צריך לטפל טיפול שורש.

יעקב אדרי: להטיל את זה על הרב גפני זה לא הוגן.

יעקב אדרי: גם לא על ועדת הכספים.

יעקב אדרי: מה שכן, הרב גפני, זה שכאשר מביאים חוק שמשמעותו תקציב לרשויות אנחנו לא מעבירים אלא אם יש אישור תקציב לעניין הזה בחקיקה, כי אחרת הרשויות סופגות וסופגות.

יעקב אדרי: זה העזרה שאנחנו יכולים לתת, מעבר לדרישה שלנו להחזיר את ה-600 שקל.

יעקב אדרי: הפתרון הוא לא רק פה.

יעקב אדרי: צריכים שר הפנים ושר האוצר לשבת על המדוכה.

יעקב אדרי: אני הצעתי הצעה מאוד מפורטת לשר הפנים הקודם, רוני בראון.

יעקב אדרי: כשהיה משבר וההסתדרות התערבה ומצאה פתרון אמרתי שהפתרון הזה יחזיק שנה, שנתיים וייגמר.

יעקב אדרי: ושוב אנחנו בפתח של משבר עמוק מאוד ברשויות.

יעקב אדרי: צריך לפתור את זה.

יעקב אדרי: בינתיים צריך להחזיר את ה-600 מיליון שקל.

יעקב אדרי: כל נושא שהממשלה מביאה צריך שיהיה לו גיבוי וכיסוי תקציבי בחוק.

ג'מאל זחאלקה: כבוד היושב-ראש, משבר הרשויות המקומיות הוא לא משבר חולף אלא משבר מבני שנגרר שנים רבות.

ג'מאל זחאלקה: הוא הולך ומחריף.

ג'מאל זחאלקה: כיום חלק גדול מהרשויות לא יכולות לשלם משכורות, שזה המינימום.

ג'מאל זחאלקה: כבר לא מדברים על פיתוח או משהו אחר.

ג'מאל זחאלקה: רוב הרשויות הערביות מפגרות עם התשלומים של המשכורות.

ג'מאל זחאלקה: המספר הולך וגדל.

ג'מאל זחאלקה: אני מצטרף לנבואות השחורות שאם ועדת הכספים לא תעשה מעשה המצב יהיה קטסטרופאלי.

ג'מאל זחאלקה: הממשלה בסופו של דבר תאלץ לשלם את הכסף.

ג'מאל זחאלקה: בואו נעמיד את הדברים על דיוקם.

ג'מאל זחאלקה: זאת צריכה להיות המדיניות של הוועדה.

ג'מאל זחאלקה: צריך ללכת לממשלה ולהגיד לה שעוד חודשיים, שלושה, ארבעה יהיה משבר חמור.

ג'מאל זחאלקה: ועדת הכספים תעמוד על הרגליים.

ג'מאל זחאלקה: ייאלצו לעשות מעשה ולהזרים כסף כדי לפתור את הבעיה.

ג'מאל זחאלקה: למה לחכות לקטסטרופה הגדולה?

ג'מאל זחאלקה: בואו נטפל ונמנע אותה.

ג'מאל זחאלקה: באיזה מצב רוח נמצא אדם שלא קיבל משכורת 7 חודשים וכרם הזיתים שלא לא הניב שום דבר בגלל שזאת הייתה עונה שחונה?

ג'מאל זחאלקה: האדם הזה חי בקטסטרופה.

ג'מאל זחאלקה: אנחנו מדברים על קטסטרופה מערכתית.

ג'מאל זחאלקה: הנושא הזה פתיר.

ג'מאל זחאלקה: צריך לקבל החלטות בנושא הזה.

ג'מאל זחאלקה: אני מציע מספר דברים.

ג'מאל זחאלקה: חלק מהם אנחנו יכולים לקבל היום.

ג'מאל זחאלקה: צריך לעשות רפורמה מערכתית בנושא הארנונה.

ג'מאל זחאלקה: חוק ארנונה ממשלתית חייב לעבור.

ג'מאל זחאלקה: הוא יזרים לקופות הרשויות המקומיות יותר ממיליארד שקל.

ג'מאל זחאלקה: לחלשות יעבור מיליארד 200, מהם 500 מיליון לרשויות הערביות.

ג'מאל זחאלקה: זה הרבה כסף.

ג'מאל זחאלקה: זה יכול לפתור בעיות.

ג'מאל זחאלקה: דרך אגב, חוק ארנונה ממשלתית נפסל.

ג'מאל זחאלקה: מי שהוביל את הפלתו זאת הייתה מפלגת קדימה.

ג'מאל זחאלקה: הליכוד קיבל את זה בהנאה.

ג'מאל זחאלקה: הוא קיבל מתנה מקדימה.

ג'מאל זחאלקה: למה קדימה?

ג'מאל זחאלקה: כי ראשי הערים הגדולות באו לציפי לבני ולחצו עליה.

ג'מאל זחאלקה: היא אמרה שצריך לבטל את זה, למרות שזה היה החוק היחיד בחוק ההסדרים שהיה בו צדק סוציאלי.

ג'מאל זחאלקה: הוא היה יכול להוביל למהפכה בשלטון המקומי שהממשלה תקבל לקופה הציבורית את כל הארנונה שמשרדי הממשלה משלמים בעיריות ותחלק אותה על פי מפתח סוציו-אקונומי.

ג'מאל זחאלקה: אין צודק מזה.

ג'מאל זחאלקה: קדימה לחצה והליכוד נכנע בהנאה.

ג'מאל זחאלקה: אין צודק בעניין ארנונה אזורית.

ג'מאל זחאלקה: אם הממשלה לא יכולה תוך מספר שנים להוביל למהפכה באזורי תעשייה ופיתוח מניב ארנונה, היא צריכה לחלק את הארץ לאזורים והארנונה מתעשייה ומסחר תחולק בצורה אזורית.

ג'מאל זחאלקה: אני יודע שאנשים שהם היום שרים הציעו את ההצעה הזאת.

ג'מאל זחאלקה: לשר סילבן שלום הייתה הצעה לפני מספר שנים.

ג'מאל זחאלקה: עכשיו הוא שר, הוא יכול להחליט.

ג'מאל זחאלקה: אני רואה שאנשים סובלים מסכיזופרניה.

ג'מאל זחאלקה: ועדת הכספים מאשרת קיצוצים ובסופו של דבר באים לבכות על הקיצוצים.

ג'מאל זחאלקה: אי אפשר.

ג'מאל זחאלקה: אין שערורייה יותר גדולה מחוצה ישראל.

ג'מאל זחאלקה: מדובר בחברה שמרוויחה הון תועפות.

ג'מאל זחאלקה: דרך אגב, צריך לבדוק את תקציבה.

ג'מאל זחאלקה: אני חושב שיש פה קשר שתיקה על זה שחברת חוצה ישראל אינה ממלאת אחר החוק.

ג'מאל זחאלקה: מה היא עושה בכסף שאסור לה להשתמש בו?

ג'מאל זחאלקה: זה כסף של קנסות וריביות.

ג'מאל זחאלקה: אסור לה להשתמש בזה.

ג'מאל זחאלקה: היא צריכה להשתמש בזה למטרות ספציפיות או להחזיר את זה לאזרח.

ג'מאל זחאלקה: היא לא משלמת ארנונה.

ג'מאל זחאלקה: מה היא שונה מחנות קטנה של פלוני או אלמוני שלא יכול לשלם את הארנונה?

ג'מאל זחאלקה: ה-matching זאת שערורייה גדולה.

ג'מאל זחאלקה: הממשלה מקציבה כספים, אומרת שיש למעונות יום 150 מיליון רק לבוא ולקחת, אבל אף אחד לא ניגש.

ג'מאל זחאלקה: למה אף אחד לא ניגש?

ג'מאל זחאלקה: כי אין לו כסף לשלם את ה-20% או את ה-30%.

ג'מאל זחאלקה: גם בנושא הזה צריך לעשות רפורמה.

ג'מאל זחאלקה: אני מציע לבטל את הmatching.

ג'מאל זחאלקה: אם לא, אז לפחות לעשות אותו פרוגרסיבי כך שרשויות חלשות ישלמו 5%, רשויות חזקות ישלמו עד 40%.

ג'מאל זחאלקה: דרך אגב, בכל ההצעות שלי הממשלה לא שילמה גרוש אחד מהכיס שלה.

ג'מאל זחאלקה: אני תומך בהצעה להגדיל את מענקי האיזון ב-600 מיליון.

ג'מאל זחאלקה: יש אחריות על הממשלה.

ג'מאל זחאלקה: המשבר הנוכחי הוא בגלל הקיצוצים.

ג'מאל זחאלקה: אני מטיל את מלוא האחריות על הממשלה בכך שהיא קיצצה את מענקי האיזון, בכך שהיא לא ניהלה פיקוח הדוק על ראשי הערים ועל העיריות.

ג'מאל זחאלקה: איפה הייתה הממשלה, איפה היה משרד הפנים ומשרד האוצר כאשר החובות תפחו ל-100,150 מיליון?

ג'מאל זחאלקה: איפה היה התמרור האדום?

ג'מאל זחאלקה: לא צריך לחכות עד שהחוב יתפח ואחר כך ימנו ועדה קרואה.

ג'מאל זחאלקה: הם יכלו לעצור את התהליך כאשר החוב סביר.

ג'מאל זחאלקה: שינוי הmatching יחולל פלאים בתחומים כמו חינוך, בנייה, מעונות יום.

ג'מאל זחאלקה: אני שוב מבקש בעניין חג הקורבן.

ג'מאל זחאלקה: אלה אנשים שחיים בקטסטרופה.

ג'מאל זחאלקה: צריך לעזור להם בעניין הזה.

ג'מאל זחאלקה: אני מבקש שתהיה ישיבה משותפת של ועדת הכספים וועדת הפנים כדי לדון ברפורמה גדולה, אבל לא תחת לחץ.

רונית תירוש: שאלתי את טמיר, מנהל הוועדה, כמה פעמים הוא היה חשוף לדיונים מסוג כזה.

רונית תירוש: הדיונים האלה חוזרים על עצמם.

רונית תירוש: כשהייתי מנכ"לית כואב היה הלב לראות ראשי הערים באים כעניים בפתח לגרד עוד שקל מפה ומשם ממשרד כזה או אחר.

רונית תירוש: אני בכלל חושבת שבדנ"א של ראשי הערים יש איזה מזוכיזם.

רונית תירוש: סליחה על הביטוי, אבל פרייר מי שהולך להיות ראש עיר או ראש מועצה.

רונית תירוש: השלטון המרכזי טוען שהוא רוצה להעצים את השלטון המקומי.

רונית תירוש: זה נשמע מאוד הגיוני, כי בסופו של יום או בתחילתו של יום את מי שהתושב רואה זה את ראש העיר.

רונית תירוש: הוא לא מכיר את ראש הממשלה.

רונית תירוש: כשיש לו בעיה וזה יתחיל מהצינור, מהביוב, מהחינוך תמיד הפנייה תהיה לראש העיר.

רונית תירוש: אין לראשי ערים את הכלים ואז בונים תכניות הבראה.

רונית תירוש: בצדק נאמר פה שזה בכלל תכניות מחלה.

רונית תירוש: השיחה האחרונה שלי הייתה עם מוטי מלכה ועם רון נחמן, שקיבלו ערים עם עשרות מיליוני שקלים גרעון.

רונית תירוש: הם עשו מעשים והבריאו, אבל טראח הפילו עליהם תיק בסביבות אוקטובר או נובמבר בכך שאמרו להם שהתקציב משתנה.

רונית תירוש: זה, אגב, בדנ"א של האוצר.

רונית תירוש: בכל סוף שנת תקציב הם הולכים וחותכים.

רונית תירוש: שאלתי אנשי עסקים שהוכיחו את עצמם אם מישהו מהם היה עומד ביעדים שהוא הציב לעצמו בתכניות העבודה שלו אם כל כמה חודשים היו עושים לו קיצוץ.

רונית תירוש: הם אמרו לי שאין חיה כזאת, שאין גאון עסקי שמסוגל לעמוד בתכניות כאלו, בוודאי לא כאשר מדובר בראשי ערים שיש להם כמה וכמה כיוונים.

רונית תירוש: כל הפתרונות שהוצעו כאן הם פתרונות נכונים, אבל הם תלויים ברצון הטוב או הרע של האוצר.

רונית תירוש: כנראה שניפגש שוב ושוב בדיונים כאלה.

רונית תירוש: אדוני היושב-ראש, בוא נשבור את הכלים.

רונית תירוש: צריך להקים ועדת חקירה ממלכתית לבדיקת יחסי הגומלין בין השלטון המקומי לשלטון המרכזי.

שמעון סוויסה: אנחנו כבר מתים.

שמעון סוויסה: אין זמן לזה.

רונית תירוש: אני חושבת שאתה טועה.

רונית תירוש: אם תהיה ועדה חקירת ממלכתית לבחון אחת ולתמיד את הנושא אז יהיה מתווה שהוועדה תוציא מתחת ידיה, בין אם זו חקיקה, בין אם אלו תכניות לתקציב רב שנתי שמחויבים לו.

רונית תירוש: המעטפת הזאת לא תוכל לאפשר התעללות מתמשכת כפי שמתעללים בכם.

רונית תירוש: יש דרך שהיא יותר מידית בלהגיד לנו לעשות שרירים.

רונית תירוש: זה לא פייר להאשים סיעה כזאת או אחרת כי כולנו מתחלפים.

רונית תירוש: קל היה לי בתור אחת באופוזיציה להצביע נגד לפני יומיים.

רונית תירוש: אני מודיעה לכם שאם הייתי בקואליציה והיו מפעילים עלי לחץ הייתי מצביעה בעד.

רונית תירוש: לא פייר להאשים.

רונית תירוש: אתם תמיד תהיו כלי משחק בידי הוועדות, בידי האוצר.

רונית תירוש: פעם אחת ולתמיד צריך לעשות משהו שהוא שובר את כל הכלים, מציב מתווה שיחייב את השלטון מהיום צפונה.

רונית תירוש: אולי בזכות זה יבוא לציון גואל.

משה גפני: יש דיונים שהם פוליטיים.

משה גפני: מה שהעלה חבר הכנסת בן-סימון זה דיון פוליטי, זה דיון שאפשר להסכים ואפשר לחלוק עליו.

משה גפני: הדיונים לגבי הרשויות המקומיות זאת לא שאלה של יהודים וערבים, זאת לא שאלה של ימין ושמאל, זאת לא שאלה של אופוזיציה וקואליציה.

משה גפני: תמיד אפשר יהיה להאשים אחד את השני.

משה גפני: בואו נתאחד בעניין הזה.

משה גפני: בואו נהיה כנסת מול ממשלה.

משה גפני: הממשלה קיבלה החלטה שלפי דעתנו היא החלטה שגויה.

משה גפני: ההחלטה הזאת שהתחילה ב-2003 ממשיכה כל השנים.

שמעון גבסו: לא יכול להיות שחודשיים לפני סיום השנה מקבלים הנחתות כאלו ואחרות מבלי שאף אחד מסביר לנו מאיפה אנחנו צריכים לשלם את זה.

שמעון גבסו: אנחנו מדברים על היטל הטמנה.

שמעון גבסו: אני יודע שלעיריית נצרת עילית ה-10 שקלים האלה עולים עוד 400 אלף שקל.

שמעון גבסו: מי משלם לי את זה?

שמעון גבסו: לגבי החוק עם הפנסיונרים הגיעו להסדר, הכל טוב ויפה, אבל מדובר במיליון 200 אלף שקל.

שמעון גבסו: איך אתם רוצים שנעשה את זה?

שמעון גבסו: תכננתי לסיים את השנה באיזון.

שמעון גבסו: איך אני יכול לעשות את זה?

שמעון גבסו: צריך להיות פה קוסם.

שמעון גבסו: זה מעבר לבעיות היום יומיות.

שמעון גבסו: אני מקבל קהל עד אחת בלילה.

שמעון גבסו: זאת העבודה שלנו.

שמעון גבסו: אנחנו נשלחנו על ידי הציבור.

שמעון גבסו: אני מאוד נהנה לראות את האחדות הלאומית שיש פה.

שמעון גבסו: כולם סביב השולחן חושבים אותו דבר.

שמעון גבסו: חבל שכשזה עובר למליאה זה מצטייר אחרת.

שמעון גבסו: יש אנשים במצבים יותר קשים משלי.

שמעון גבסו: אני רואה את ידידי, שמעון, ורשויות סמוכות לנצרת עילית שהן גם במצב קשה.

שמעון גבסו: הדבר הזה חוצה מפלגות, חוצה פוליטיקה.

שמעון גבסו: השלטון המקומי חשוב מאוד.

שמעון גבסו: הפגיעות הופכות לכדור שלג.

שמעון גבסו: זה חוזר גם למשרדים אחרים.

שמעון גבסו: אם באמת היה אפשר פה להתאסף כולם ולגרום לכך שהממשלה תוסיף את ה-600 מיליון שקלים האלה, אז אולי היה בא לציון גואל.

עאמר אבו מועמר: אני מכהן כראש רשות משנת 1988.

עאמר אבו מועמר: נבחרתי פעמיים.

עאמר אבו מועמר: המצב ביישובים הבדואים בדרום הוא מצב שאין לו אח ורע בכל המדינה.

עאמר אבו מועמר: אנחנו היום נלחמים כשלטון מקומי על הזהות של האזרח.

עאמר אבו מועמר: ב-1996 שגב שלום מנתה 2700 תושבים עם מענק איזון של 11 מיליון שקל, היום אנחנו בשנת 2009 ושגב שלום מונה קרוב ל-7600 תושבים ביחד עם הפריפריה.

עאמר אבו מועמר: עבור התושבים של הפריפריה הרשות שלנו לא מקבלת שום שיפוי.

עאמר אבו מועמר: אנחנו נתמכים ב-100%.

עאמר אבו מועמר: אתמול הייתה לנו פגישה עם רני ועם המנכ"ל.

עאמר אבו מועמר: העלינו את הסוגיות האלו.

עאמר אבו מועמר: מענקי האיזון ברשויות שלנו נתמכים על ידי המענק המיוחד הזה.

עאמר אבו מועמר: קיצוץ בשנה הזאת של 40% משמעו סגירת הנושא, שלא לדבר על הנושא של נוער.

עאמר אבו מועמר: 60% מהיישובים שלנו זה גילאי 0 עד 18.

עאמר אבו מועמר: לאן רוצים לקחת את הנוער הזה?

עאמר אבו מועמר: אנחנו לא יודעים מה זה חינוך בלתי פורמאלי.

עאמר אבו מועמר: אני רוצה לדבר על הנושא של תכניות הבראה.

עאמר אבו מועמר: חלק מהרשויות לא נמצאות כאן היום.

עאמר אבו מועמר: אני אזכיר את עיריית רהט, מועצת כסייפה, תל-שבע.

עאמר אבו מועמר: יש להן חשב מלווה ותכניות הבראה מאושרות על ידי משרד הפנים.

עאמר אבו מועמר: עד היום הן לא קיבלו.

עאמר אבו מועמר: יש אנשים שיושבים 7 חודשים בבית שלהם ללא שכר.

עאמר אבו מועמר: המצב הזה אבסורדי.

בני כשריאל: אדוני היושב-ראש, תודה לך ותודה לחברי הכנסת על כך שאתם עוסקים בענייננו כל הזמן.

בני כשריאל: מלפני 4 ישיבות עד היום 75 רשויות לא משלמות משכורות או שהן נמצאות בקשיים.

בני כשריאל: ב-1 בינואר - מקסימום ב-1 בפברואר - יתווספו אליהן עוד כ-100 רשויות מאחר והקיצוצים שיהיו עכשיו וב-2010 מורידים אותנו לקרשים.

בני כשריאל: יש היום רשויות מקומיות שנשמעות כיעילות וחזקות אבל ב-1 ינואר הן לא תוכלנה לשלם משכורות.

בני כשריאל: העלויות של הממשלה לתכניות הבראה שלא הצליחו יהיו פי 10 יותר.

בני כשריאל: כאן אני מגיע ליישובים ביהודה ושומרון.

בני כשריאל: 4 הערים הגדולות ביהודה ושומרון - ביתר עילית, מעלה אדומים, מודיעין עילית ואריאל - ניזוקו מכך שיש הקפאת בנייה מוחלטת.

בני כשריאל: במעלה אדומים יש כ-6 מיליון שקל בשנה הפסד מאז 2007.

בני כשריאל: אין לנו כספים להכין את בתי הספר, את גני הילדים, את המעונות לחורף.

בני כשריאל: אנחנו מתפללים שהקדוש ברוך הוא יזיז את טיפות הגשם מהגגות למקומות אחרים.

בני כשריאל: אין לנו כספים לעשות את המתקנים לילדים כמתקני בטיחות, למרות שיש צו איסור של מכון התקנים.

בני כשריאל: אין לנו כסף לדברים הפשוטים.

בני כשריאל: אם אתם לא תעשו צעד דרסטי, קיצוני , כולל את חברי הקואליציה מול אנשי משרד האוצר, אני אומר לכם שאנחנו נקרוס.

בני כשריאל: צריך להביא את שר האוצר ולומר לו ברחל בתך הקטנה שוועדת הכספים לא תאשר שום סעיף תקציבי אם הוא לא יסייע לרשויות המקומיות.

בני כשריאל: אנחנו בשנה הבאה קורסים.

בני כשריאל: המגזר הערבי יחד עם המגזר היהודי, תושבי הפריפריה יחד עם יהודה ושומרון.

בני כשריאל: אדוני היושב-ראש, אנחנו מצפים ממך ומחברי הכנסת לא לאשר דבר וחצי דבר לממשלה הזאת ולשר האוצר עד שהעניין יבוא לתיקונו.

גבי נעמן: אני נתתי למספר חברי כנסת את הבג"ץ שהגשתי נגד מדינת ישראל.

גבי נעמן: אני יכול רק להצטער על כך שהגעתי למצב הזה.

גבי נעמן: לא הייתה לי ברירה נוספת אלא להתמודד בהליך משפטי מאוד קשה מול הממשלה.

גבי נעמן: הייתה ישיבה לפני חודש וחצי ששר הפנים בא ואמר שהם יודעים את המצוקות של ראשי הרשויות, שהם יודעים את הקיצוץ ושחסרים 600 מיליון שקלים כדי לתת לרשויות לשלם את המשכורות ולהתנהל כשורה.

גבי נעמן: מלפני חודש וחצי דבר לא קרה.

גבי נעמן: אני מאוד חושש שדבר לא יקרה מהנקודה הזאת והלאה.

גבי נעמן: סוף השנה מתקרב.

גבי נעמן: אנחנו נמצאים במצב שלא שילמנו משכורות.

גבי נעמן: אני כראש רשות מזה 13 שנה שילמתי 50% משכורת.

גבי נעמן: המנכ"ל מיום חמישי האחרון הבטיח להעביר לי חצי מיליון כדי שאשלם את חצי המשכורת השנייה.

גבי נעמן: שום דבר לא קורה.

גבי נעמן: יש הבטחות, יש סיכומים.

גבי נעמן: חברים יקרים, אתם ועדה מאוד חשובה.

גבי נעמן: כולם פה דיברו ויש הסכמה שיש פה בעיה קשה מאוד.

גבי נעמן: שר הפנים מתחמק מלקחת אחריות.

גבי נעמן: אמרתי לשר הפנים שאם הוא לא מסוגל להוביל כאן

גבי נעמן: מהלך, עדיף שיתפטר מהתפקיד של שר הפנים.

גבי נעמן: הוא נכשל יותר מכל שר אחר.

גבי נעמן: אם שר הפנים לא מסוגל להוביל את אותו מאבק של אותן רשויות והוא מחכה ששר האוצר ייתן לו, אז הוא יכול רק להמשיך לחכות.

גבי נעמן: ככה אנחנו נראים.

גבי נעמן: הבעיה היא אצל שר הפנים.

גבי נעמן: הוא צריך לקחת אחריות ויוזמה, לא להפיל את האחריות על אף אחד אחר.

גבי נעמן: חסר היום במיידי 600 מיליון שקלים.

גבי נעמן: זה בידך, אדוני היושב-ראש, לנהל את המאבק ולעזור לשר הפנים שמקרטע, שלא עושה שום דבר למען הרשויות.

אמנון כהן: אל תגיד שהוא לא עושה שום דבר.

גבי נעמן: היום הוא היה צריך להיות פה.

אמנון כהן: הוא עושה מה שהוא יכול.

אמנון כהן: הוא משתדל לעשות את העבודה.

אמנון כהן: אתה יכול לבקש עזרה מחברי הכנסת ומהוועדה, אבל לא להגיד ששר הפנים לא עושה דבר.

גבי נעמן: אני חבר וידיד של השר אלי ישי.

אמנון כהן: תגיד את הדברים כשהוא נמצא פה.

אמנון כהן: תגיד לו את הדברים בפנים.

אמנון כהן: אל תגיד את הדברים כשהוא לא פה.

אמנון כהן: אנחנו יודעים את המצוקה.

אמנון כהן: זה כמו שאתה לא יכול להגיד אחרי שדוח העוני התפרסם ששר הרווחה יתפטר כי דוח העוני קשה, או ששר התחבורה יתפטר כי יש תאונות דרכים.

גבי נעמן: הבעיות של השלטון המקומי הן רבות.

גבי נעמן: נגעו פה חברים בנקודות רבות.

גבי נעמן: כרגע אנחנו צריכים חמצן.

גבי נעמן: החמצן הוא 600 מיליון.

גבי נעמן: צריך לשריין לשנת 2010 במיידי את ה-3 מיליארד כי אחרת אנחנו חוזרים לאותו מקום.

רונית תירוש: שר הפנים אמר שהוא לא יכול להחזיר את הקיצוץ?

גבי נעמן: הוא אמר לשלטון המקומי שהוא לא יעשה את העבודה בשבילנו, שהוא לא יעשה משבר קואליציוני ושאם יש לנו בעיה שנלך לשר האוצר.

משה גפני: למי הוא אמר את זה?

קריאה: הוא אמר את זה במרכז שלטון המקומי לפני כל ראשי הרשויות.

רונית תירוש: זה חמור מאוד מה שאתה אומר.

רונית תירוש: הוא הנציג שלכם.

2482: אני לא זוכר איזה מספר ישיבה זאת של ועדת הכספים.

2482: אני הבנתי מהדיונים הקודמים, מיושב-ראש הוועדה ומהקואליציה שהם תומכים ברשויות המקומיות כי הם מבינים שזה הצד השני של המטבע של השלטון המרכזי וצריך לטפל בבעיה.

2482: כך הבנתי.

2482: הבנתי ששני השרים שצריכים לתת את התשובה לכך הם שר הפנים ושר האוצר, לא ועדת הכספים.

2482: הבנתי שראש הממשלה צריך להיכנס לתוך העניין הזה.

2482: חודש לפני סוף שנת 2009 שום דבר לא קרה.

2482: התקציב של המדינה הוא דו שנתי.

2482: אנחנו צריכים להכין סיכום של 2009 ולהתכונן ל-2010.

2482: הדיונים בוועדת הכספים נוגעים מהיום אחורה ומ-1.1.2010 עד 31 בדצמבר 2010.

2482: יש כאן חשיבות עצומה שמוטלת על ועדת הכספים.

2482: הייתי בוושינגטון בסנאט ובקונגרס בוועדות.

2482: שם לוועדות יש שיניים, הן יכולות לעשות הרבה דברים.

2482: אני אומר לך, חבר הכנסת גפני, ולכל חברי הכנסת, יש לכם עוצמה אדירה, יש לכם את הכוח הזה, יש לכם את היכולת של האמירה לממשלה ולקואליציה.

2482: יש לכם את היכולות האלו.

2482: אם מקובלת עליכם הנחת העבודה שיש כאן משהו פגום בנושא של התקצוב של השלטון המקומי בכל מה שנקרא מענקי איזון ומענקי פיתוח.

2482: אני מציע לא להתפרס על כל העולם אלא להתמקד בשתי הנקודות האלו.

2482: אנחנו חייבים למנוע קריסה של השלטון המקומי.

2482: בתור בית המחוקקים אתם חייבים לומר לממשלה שעד תאריך כזה וכזה אם הם לא פותרים את הבעיה אתם תפעילו את יכולתכם כאן בוועדה.

2482: תאמין לי, כמי שישב 4 שנים בוועדה הזאת אני יודע כמה כוח יש לוועדה וליושב-ראש הוועדה.

2482: המשחקים בין משרד האוצר למשרד הפנים חייבים להיפסק.

2482: אמרתי לשר האוצר שאולי הוא יחסוך את ה-82 מיליון, אבל במקום ה-82 מיליון זה יעלה לו מיליארד.

2482: זה לא יעלה לו, זה יעלה למשלם המסים.

2482: אני פונה לכל אחד מחברי הכנסת לקבל את ההחלטות האלו ולהעמיד את השרים בפני הדבר הזה.

2482: זה בידיים שלכם.

2482: תעשו את הדבר.

2482: תאמין לי, אם תעשו את ההגדלה של ה-600 ממיליון אתם לא תראו אותנו פה יותר.

משה גפני: אני לא מעביר את ה-600 מיליון.

עופר בן-אליעזר: תודה ליושב-ראש ולחברי הכנסת על כך שאתם מקיימים את הדיון בצורה הזאת.

עופר בן-אליעזר: הממשלה כופה עלינו דברים לעשות, לא משנה אם זה מועצות דתיות, לא משנה אם זה חינוך ורווחה.

עופר בן-אליעזר: יש כמה דברים שצריכים לשים אליהם לב.

עופר בן-אליעזר: כשמדברים על 600 מיליון זה גם ל-2009 וגם ל-2010.

עופר בן-אליעזר: זה לא נאמר פה בצורה ברורה.

עופר בן-אליעזר: זאת לא החלטה חד פעמית, זאת החלטה שצריכה ללוות את התקציב של 2009 ושל 2010.

עופר בן-אליעזר: דיברתם פה על כך שהתקבלה החלטה בנושא ביטחון.

עופר בן-אליעזר: ביטחון חברתי הוא יסוד של ביטחון לאומי שצריך להיות.

עופר בן-אליעזר: אנחנו ראשי הרשויות שמובילים את הצד החברתי צריכים לחזק את העניין הזה.

עופר בן-אליעזר: יש מנגנון שנקרא סוציו-אקונומי.

עופר בן-אליעזר: אם אתה סוציו-אקונומי גבוה אתה רשות חזקה.

עופר בן-אליעזר: מי אמר את זה?

עופר בן-אליעזר: זה גם משהו שצריך לתת עליו את הדעת.

שי חרמש: אני יושב פה ותוהה מה הדיון.

שי חרמש: ב-4 באפריל 2009 ישב פה פקיד בכיר ממשרד הפנים בשם רני פינצי והקריא לנו את הצעת האוצר עם גרף יורד במענקי האיזון.

שי חרמש: הוא הציג את זה בצורה דרמטית ל-2009 ול-2010.

שי חרמש: הייתה פה צעקה גדולה מקיר לקיר.

שי חרמש: כאשר תקציב המדינה בא להצבעה ב-10 ביולי הוועדה אישרה את התקציב.

שי חרמש: חבר'ה, למה באתם לפה?

שי חרמש: מה אתם רוצים מאיתנו?

שי חרמש: החדר הזה אישר את התקציב הזה.

משה גפני: אנחנו הצבענו בעד התקציב?

שי חרמש: אני לא.

משה גפני: מה היה בתקציב של שנה שעברה כשלא היה מענקי איזון?

שי חרמש: הרב גפני, אני לא מדבר על חטאי עבר.

שי חרמש: חבר'ה, לכו למי שהכוח בידו.

שי חרמש: אם מוכנים חברי הקואליציה להגיד שלא תעבור פה שום העברה תקציבית מהרגע הזה עד שיועבר הכסף אנחנו, סיעת קדימה, נצטרף לעניין.

שי חרמש: דיבר פה עמאר אבו מועמר ממשגב שלום.

שי חרמש: הסוגיה שלהם שונה לגמרי.

שי חרמש: מדינת ישראל הקימה 7 עיירות בנגב.

שי חרמש: הקמת העיירות בנגב נועדה להתמודד עם בעיית הפזורה, להתמודד עם בעיה של השתלטות בלתי חוקית על אדמות המדינה.

שי חרמש: ברגע ששגב שלום לא תוכל לספק רווחה, חינוך פורמאלי ובלתי פורמאלי, תשתיות, ביוב וכבישים, שלא נבוא לעצמנו בטענות למה הפזורה בן לילה זזה עוד קילומטר דרומה.

שי חרמש: זה לגבי המגזר הבדואי בנגב.

שי חרמש: תהפכו את העיירות האלו לערי מופת ואז יהיה לכם את הזכות לדרוש מהפזורה להתכנס פנימה.

שי חרמש: אם כל כך זיפט בגוש שגב, אז מה זה משנה איפה אתה גר באמצע המדבר?

שי חרמש: העליתי את זה כסוגיה נפרדת שראויה לטיפול נפרד מכל המכלול הגדול.

משה גפני: אני לא מתכוון לסכם היום את הדיון הזה.

משה גפני: זה צריך להיות בדרג של שרים, בדרג של ראש ממשלה.

משה גפני: ועדת הכספים, עם כל הכבוד לה ועוד יותר כבוד ליושב-ראש שלה ולחברי הוועדה, היא לא גוף מבצע, היא לא אמורה להעביר כסף.

משה גפני: יש לנו כוח ביד שאנחנו צריכים לדעת מתי להשתמש בו, מתי לא להשתמש בו וכשמשתמשים בו להשתמש בו במינון נכון.

משה גפני: הוועדה הזאת עשתה הרבה דברים אף על פי שהיא לא רשות מבצעת.

משה גפני: החלטות ממשלה שלפי דעתנו היו שגויות לא עברו כאן בוועדה.

משה גפני: כולם זוכרים שלפני חודשיים הממשלה אישרה קיצוץ של 2 מיליארד שקל.

משה גפני: מה שאישרה ועדת הכספים בשבוע שעבר זה קיצוץ של 905 מיליון.

משה גפני: זה לא מתקרב למיליארד.

משה גפני: אני לא מדבר על המע"מ על פירות וירקות, על מס בריאות ועל אלף ואחד נושאים שהממשלה קיבלה החלטה.

משה גפני: אני לא יודע מי הם השרים שמצביעים בעד ובאים לפה ואומרים לנו להצביע נגד.

משה גפני: צריך ללמוד את זה בפקולטה למדעי המדינה.

משה גפני: זה כאילו אנחנו מדברים על גוף אלמוני.

משה גפני: אנחנו יושבים פה ויש לנו שיניים.

משה גפני: אנחנו יכולים לעכב דברים של הממשלה.

משה גפני: צריך לעשות את זה במינון נכון.

משה גפני: הדבר היחיד שטעינו בוועדת הכספים הוא בהיטל הבצורת.

משה גפני: אני שמח על כך שיש חיסכון במים.

משה גפני: זה התחיל במסע הסברה שעשתה רשות המים.

משה גפני: הממשלות לדורותיהן שגו בזה שלא עשו מכונים להתפלת מים.

משה גפני: אנחנו בוועדת הכספים תמיד חוזרים בתשובה.

משה גפני: אנחנו נתקן ונקפיא.

משה גפני: אני שמח שוועדת השרים אישרה אתמול.

משה גפני: חבר הכנסת אמנון כהן והחברים בצוות עשו עבודה יוצאת מן הכלל.

משה גפני: שגינו בזה, לכן אנחנו מתקנים.

משה גפני: מענקי האיזון לא מגיעים אלינו.

משה גפני: זה לא שאנחנו צריכים לאשר כך או אחרת.

משה גפני: עכשיו אנחנו נמצאים בפלטפורמה שונה לחלוטין.

משה גפני: יכולנו לעשות את זה בתקציב.

משה גפני: דיברנו על העניין הזה.

משה גפני: אז דובר על מיליארד 800 או מיליארד 900.

משה גפני: כשביקשנו להגדיל הגדילו את זה ל-2 מיליארד 400.

משה גפני: אנחנו עכשיו צריכים להכריז על מלחמה כוללת נגד האוצר כדי לטפל במענקי האיזון.

משה גפני: אני לא שולל מלחמה כוללת.

משה גפני: אני לא הולך על זה מיד בהתחלה.

משה גפני: דיברתי עם שר האוצר, עם שר הפנים, עם מנכ"ל משרד הפנים, עם הממונה על התקציבים במשרד האוצר.

משה גפני: אני לא מרפה מהעניין.

משה גפני: חברים אחרים עושים את זה.

משה גפני: אני עושה את זה בשם הוועדה.

משה גפני: אני מתכוון לעשות את זה הלאה.

משה גפני: אני לא שולל מאבקים.

משה גפני: אם לא נראה שיש התקדמות בעניין הזה יכול להיות שנעשה צעדים שאני לא רוצה לדבר עליהם.

משה גפני: אני קודם רוצה ללכת בדרך של שלום.

משה גפני: עם כל הכבוד לשלטון המקומי, למר אלפסי, לראשי הרשויות, השלטון המקומי לא עשוי מקשה אחת.

משה גפני: אין מציאות כזאת.

משה גפני: הלוואי וזה היה נכון.

משה גפני: אני רוצה לחלק את הארץ אחרת.

משה גפני: עשו 6 תאגידי מים, אמרו שיחלקו את הארץ בשווה ויהיו תאגידים חזקים וחלשים.

משה גפני: מה קרב בסוף?

משה גפני: יש 40 תאגידי מים.

משה גפני: מענקי איזון מקצצים או לא מקצצים.

משה גפני: אזורי תעשייה נתנו בעבר להתיישבות העובדת.

משה גפני: ערי הפיתוח מסביב נאנקים על כל שקל.

משה גפני: מפעלים שנותרו שם נסגרים זה אחרי זה.

משה גפני: מדינת ישראל לא יכולה לעמוד מהצד.

משה גפני: ניתן 600 מיליון שקל.

משה גפני: בזה צריך להתמודד עכשיו, אבל מה נעשה אחר כך, בעוד שנה?

משה גפני: לרשויות האלו אין הכנסות.

משה גפני: מה, הן ישבו כל הזמן על הקופות הציבורית?

משה גפני: זה יהיה המצב?

משה גפני: היו רשויות שרק העיזו להכניס בחוק ההתייעלות שהממשלה לא תשלם ארנונה לרשויות האלו אלא תכניס את זה לקופה.

משה גפני: אני, אגב, מסכים שהיה צריך להוציא את זה.

משה גפני: אני גם דרשתי להוציא את זה, כיוון שהאוצר היה לוקח את זה לעצמו כמו את היטל הבצורת.

משה גפני: צריך ללכת לחקיקה שתשנה את העניין.

משה גפני: בזה צריך שיתוף פעולה עם הממשלה.

רני פינצי: החליטה הממשלה על סדרי עדיפויות בתקציב 2009 ו-2010.

רני פינצי: המשמעות של זה הוצגה בוועדת כספים ובממשלה.

שי חרמש: מתי הצגת את זה?

רני פינצי: באפריל, ביוני, ביולי.

רני פינצי: המשמעות הייתה ידועה.

רני פינצי: זה שהמשבר הצליח להידחות עד נובמבר זה הכל בזכות כל מיני הקדמות מימון שעשה משרד הפנים בניסיון לפתור את הבעיה.

רני פינצי: צריך להגיד לזכות האוצר ולזכות ראשי הרשויות שבמקום מיליארד 900 וקצת הגענו ל-2 מיליארד 400.

רני פינצי: 90% מהסכום הזה חולק לרשויות.

רני פינצי: מה שנשאר זה אותה מנת מימון של דצמבר.

רני פינצי: אני לא יודע מי השר המגשר, אבל אין שום מחלוקת בין משרד הפנים למשרד האוצר.

רני פינצי: הסכומים חולקו.

רני פינצי: רובם המכריע לפי מודל גדיש.

רני פינצי: השיניים של הסכום הוקצו בהתאם למדדים פריפריאליים ומדדים סוציו-אקונומיים.

רני פינצי: היות והסכום לא מספיק והמצוקה רבה השתדלנו להעניק את הכסף הזה לרשויות בקשיים הכי גדולים.

רני פינצי: חצור זכתה במענק יותר גדול.

רני פינצי: רשויות אחרות הצליחו להסתדר בלי.

רני פינצי: הבעיה העיקרית, מעבר לקיצוץ במענקי האיזון, זה שאין למשרד הפנים תקציב לתכניות הבראה.

רני פינצי: אני לא יכול היום לבוא ולסייע.

רני פינצי: משרד הפנים לא יכול לבוא היום ולסייע לרשויות שנמצאות במשבר, שנקלעו למשבר.

רני פינצי: אין לנו שום דרך להתערב, אין לנו שום דרך לאשר תכניות הבראה.

רני פינצי: אפילו אם עושים תכניות הבראה ומפטרים עובדים צריך לעזור לרשויות לממן את הפיצויים.

רני פינצי: זה מימון שמגיע במסגרת תכנית הבראה.

משה גפני: מה ההצדקה המוסרית שלכם למנות חשב מלווה, לפזר מועצה?

משה גפני: אם אתה כמשרד אומר לרשות מקומית להתייעל, לעשות תכנית הבראה, לפטר עובדים ואז תעזור לה זה בסדר, אבל אם אתה רק אומר לה שאתה שם לה חשב מלווה ולא נותן שקל, מה הזכות המוסרית שלך לטפל בה?

משה גפני: אם אין לך כסף לתכניות הבראה אל תיתן לה לעשות תכניות הבראה.

רני פינצי: מרגע שהבנו שאנחנו לא יכולים לסייע לא פוזרה אף רשות.

משה גפני: למה אתה נותן לשמעון סוויסה חשב מלווה?

רני פינצי: חשב מלווה היה בחצור הגלילית.

משה גפני: אם הוא עושה תכנית הבראה אתה נותן לו כסף?

רני פינצי: בוודאי.

משה גפני: אמרת קודם שאין לך כסף לתכניות הבראה.

משה גפני: למה יש חשב מלווה בחצור הגלילית ובעוד 30 רשויות?

רני פינצי: ב-76 רשויות יש חשבים מלווים.

רני פינצי: חשבים מלווים נמצאים ברשויות שיש להן תכניות הבראה פעילות על גירעונות עבר.

רני פינצי: אנחנו מדברים על גירעונות חדשים שנוצרו בשנת 2008 ו-2009, שאנחנו לא יכולים לסייע לרשויות לפתור.

רני פינצי: ככל שהזמן מתמשך הגרעון רק עולה.

משה גפני: תציע לשר ולמנכ"ל לבטל את הוועדות הקרואות, לבטל את החשבים המלווים ולהגיד לאוצר שעד שאין כסף לתכניות הבראה חדשות ואין כסף כדי לממן את מענקי האיזון נבחרי הציבור ינהלו את הערים האלו.

משה גפני: בלאו הכי אתה לא יכול לעזור להם.

משה גפני: יש פה בעיה מוסרית.

רני פינצי: אני אעלה את זה בפני השר.

רני פינצי: אני חושב שממשלה לא יכולה לתת לרשויות להתרסק עוד יותר.

משה גפני: מה לגבי חג הקורבן?

רני פינצי: שר הפנים הסדיר עם החשב הכללי מקדמת מימון שתינתן 10 ימים לפני החג.

משה גפני: 10 ימים אמרתם בישיבה הקודמת.

רני פינצי: הכסף יועבר 10 ימים לפני החג.

משה גפני: הרשויות שפורקו יקבלו את הכסף?

רני פינצי: כל הרשויות הלא יהודיות יקבלו את מענקי האיזון שלהן.

טלב אלסאנע: גם רשויות שמזה חודשים לא משלמות משכורות?

רני פינצי: אני לא מדבר על משכורות, אני מדבר על מענקי איזון.

רני פינצי: משכורת משלמת הרשות המקומית.

רני פינצי: אנחנו מעבירים את המענקים.

משה גפני: מה לגבי חצור ושלומי?

רני פינצי: חצור קיבלה בשבוע שעבר יחד עם רשויות אחרות את כל יתרת הכספים.

רני פינצי: משרד הפנים עושה פעולות כדי לסייע בראייה מערכתית בנושא של חלוקת הכנסות, פיתוח ותכנון אזורי תעסוקה משותפים, הכל בכדי לצמצם את אי השוויון או את התלות של אותן רשויות במענקים.

קרן טרנר: התמונה התקציבית ל-2009 ול-2010 ידועה ומוכרת לוועדה.

קרן טרנר: הרבה האשמות פה מופנות לשר האוצר, אבל הממשלה היא זו שהחליטה על התקציב.

שי חרמש: ועדת הכספים אישרה אותה.

חיים אורון: ברוב חבריה.

קרן טרנר: במענקי האיזון בתקציב 2009 הוקצו פחות מ-2 מיליארד שקל.

משה גפני: אנחנו אישרנו את התקציב הדו-שנתי.

משה גפני: חברי הקואליציה הצביעו בעד התקציב הדו-שנתי.

משה גפני: הייתה התחייבות של משרד האוצר להוסיף כסף למענקי האיזון.

משה גפני: הייתה התחייבות כאן בוועדה.

שי חרמש: ועדיין הגרף יורד.

משה גפני: אי אפשר לנהל ככה את הרשויות המקומיות.

משה גפני: אפשר להחליט לסגור את הרשויות המקומיות ולהשאיר רק את מדינת תל-אביב, רק את רעננה, רק את כפר שמריהו.

משה גפני: זאת החלטה.

משה גפני: אי אפשר להמשיך ככה.

משה גפני: אז מה אם אישרנו?

משה גפני: אישרנו והייתה התחייבות שנדון בעניין הזה.

קרן טרנר: בתקציב 2009 הוקצו פחות מ-2 מיליארד שקלים למענק האיזון.

קרן טרנר: בסיכום עם יושב-ראש המרכז לשלטון מקומי הוספו מעל 413 מיליון שקלים לתקציב מענק האיזון.

קרן טרנר: במצב תקציבי קשה הוסיפו את התקציב הזה.

קרן טרנר: שאר תקציב המדינה קוצץ בהרבה מאוד.

קרן טרנר: סדרי העדיפויות ידועים.

קרן טרנר: זה מה שסוכם עם יושב-ראש מרכז השלטון המקומי.

קרן טרנר: עדיין ניסינו למזער את הפגיעה ולעשות ביחד עם משר הפנים איזו שהיא חלוקה דיפרנציאלית של הכסף כדי למזער את הפגיעה.

קרן טרנר: אני חושבת שהצלחנו בזה לא רע.

קרן טרנר: רשות - במיוחד רשות בפריפריה או רשות במצב סוציו-אקונומי נמוך - שגבתה מעל 40% מצבה שופר.

קרן טרנר: לעניין חשבים מלווים וועדות קרואות, אז דווקא הקריאה כאן של חברי כנסת לבוא ולהשתלט על גירעונות לפני שהם תופחים לממדים שלא ניתן לטפל בהם זאת תשובה חלקית.

קרן טרנר: אני חושבת שצריכים להיות חשבים מלווים בהרבה יותר רשויות.

קרן טרנר: אם בשנת בחירות הגבייה ירדה או פתאום ההוצאות תפחו חשב מלווה הוא הפתרון.

קרן טרנר: הסיכום היה על תוספת של 400 מיליון.

קרן טרנר: בסיכום הזה עמדנו.

קרן טרנר: 2.4 מיליארד שקלים זה מה שיש לנו.

משה גפני: זה מה שיהיה ב-2010 לפי דעתכם?

קרן טרנר: לגבי 2010 אנחנו צריכים לשבת ולדון.

קרן טרנר: ברור לנו שזה לא יישאר התקציב שיש היום.

משה גפני: זאת אומרת שעוד אין החלטה לגבי 2010.

קרן טרנר: אנחנו עדיין לא יודעים מה יהיה, צריך לשבת ולדון על זה.

משה גפני: מה לגבי תכניות ההבראה?

קרן טרנר: הממשלה הקצתה מיליארדים לתכניות הבראה.

קרן טרנר: כ-100 רשויות מועמדות היום לתכניות הבראה.

קרן טרנר: מתוכן 66 רשויות זה שדרוג של תכניות ההבראה.

משה גפני: מה זה שדרוג תכניות ההבראה?

משה גפני: תתנו להם כסף?

קרן טרנר: אם לא עמדת בתכנית הקודמת שלך יפרסו לך את אבני הדרך.

קרן טרנר: [

משה גפני: אני אקבל עוד כסף?

קרן טרנר: משלם המסים ישלם על הגירעונות.

קרן טרנר: היו"ר משה גפני: אני אקבל מענקים לתכנית ההבראה?

קרן טרנר: כן.

קרן טרנר: אנחנו בדקנו חלק מתכניות ההבראה שנכשלו.

משה גפני: רבותיי, אני לא מסכם את הדיון הזה.

משה גפני: אני אדבר עם ראש הממשלה.

משה גפני: אני דיברתי עם שר האוצר ועם שר הפנים כמה פעמים לגבי הנושא.

משה גפני: יש סיכום לגבי תוספת ל-2010.

משה גפני: למה לא אומרים את זה?

משה גפני: בגלל שיודעים שאנחנו לא מסתפקים ב-2 מיליארד 400, אנחנו רוצים 3 מיליארד.

משה גפני: אומרים לנו שב-2010 יתנו 2 מיליארד 400.

משה גפני: אנחנו נצטרך לקיים דיון על העניין הזה.

משה גפני: אני לא אומר שאני מכריז מלחמה.

משה גפני: ועדת הכספים תהיה ועדה קונסטרוקטיבית, היא תדון לגופו של עניין בבקשות של משרד האוצר.

משה גפני: אני אדבר עם השר.

משה גפני: יכול להיות שנקים צוות בוועדה.

משה גפני: הוכחנו לאחרונה שאם מקימים צוות הוא מגיע לתוצאות.

משה גפני: הממשלה לא עשויה מקשה אחת.

משה גפני: אנחנו נדע להיכנס בין השרים ולגרום לכך שהרשויות יוכלו להתנהל.

משה גפני: אני לא מסכם את הדיון הזה.

משה גפני: אני מודה לכם על ההשתתפות.

משה גפני: אנחנו נמשיך לדון בכך.